title: Ilmastonmuokkaus

text: Yhtenä keinona maapallon lämpötilan säätelemiseksi voidaan harkita myös maapallon siirtämistä kauemmas auringosta, vaikkapa Mars-planeetan etäisyydelle. Tätä vaihtoehtoa on ehdotettu harkittavaksi lähinnä pidemmällä tähtäimellä, kun aurinko kuumenee niin paljon, että elämä maapallolla kävisi muuten mahdottomaksi. Hitaasti toteutettuna siirto-operaatio voisi tutkijoiden mukaan onnistua käyttämällä hyväksi sopivankokoisten maata lähelle tulevien asteroidien vetovoimaa. Kertarysäyksellä siirtämiseen saattaisi riittää myös hyvin voimakas ydinräjäytys, mutta voimakkaan räjäytyksen turvallisuuden takaamista on arvioitu lähes mahdottomaksi.


title: Ilmastonmuokkaus

text: Kaasujen pitoisuuksiin vaikuttavat menetelmät tähtäävät yleensä jonkin kasvihuonekaasun poistoon ilmakehästä. Hiilidioksidin poistoon tähtäävistä menetelmistä käytetään yleisesti lyhennettä CDR (). Hiilidioksidia voitaisiin poistaa suoraan ilmakehästä sitomalla sitä kemiallisesti esimerkiksi karbonaatioreaktioilla erilaisiin mineraaleihin. Toinen lupaava menetelmä perustuu hiilidioksidi-imureihin, joissa hiilidioksidia imevä aine sitoo sitä sienen tapaan. Imeytysmateriaalista hiilidioksidi huuhdotaan nesteeseen, josta se voidaan erottaa ja varastoida tai käyttää teollisuudessa. Kolmas samantyyppinen menetelmä perustuu niin sanottuihin keinotekoisiin puihin, joissa ilman hiilidioksidi reagoi lipeän kanssa ja sitoutuu natriumkarbonaatiksi.


title: Ilmastonmuokkaus

text: Pitkäikäisimmistä kasvihuonekaasuista CFC-yhdisteitä voitaisiin ehkä poistaa ilmakehästä tehokkaiden lasersäteiden avulla. Metaania, joka puolestaan on ilmakehässä verraten lyhytikäinen mutta voimakas kasvihuonekaasu, voidaan ehkä tulevaisuudessa poistaa ilmasta geneettisesti muunneltujen bakteerien avulla.


title: Ilmastonmuokkaus

text: Ilmastonmuokkauksen piiriin luetaan yleensä myös erilaiset keinot biosfäärin luonnollisten hiilidioksidinielujen kasvattamiseksi, jotta ilmakehän hiilidioksidipitoisuutta voitaisiin rajoittaa. Nieluja voitaisiin merkittävästi kasvattaa esimerkiksi laajoilla metsitys- ja istutushankkeilla tai lannoittamalla valtameriä, jolloin hiilidioksidia sitovien kasvien ja levien kasvu kiihtyisi. Hiilidioksidin poistomenetelmiin voidaan lukea myös hiilidioksidin talteenotto poltettaessa biomassaa energian tuotantolaitoksissa, mikäli talteenotettu hiili saadaan pysyvästi varastoitua vaikkapa vanhohin öljy- tai kaasukenttiin. Biosfäärin hiilivarastoja voitaisiin kasvattaa lisäksi kuivatislaamalla biomassaa biohiileksi ja hautaamalla se maaperään. Hiilidioksidin poistumista ilmakehästä merien pintaveteen voitaisiin nopeuttaa myös lisäämällä meriveden emäksisyyttä esimerkiksi karbonaattimineraalien avulla.


title: Ilmastonmuokkaus

text:
Moniin ilmastonmuokkauksen menetelmiin liittyy merkittäviä ympäristöriskejä. Erityisesti maapallon heijastavuuteen vaikuttavien menetelmien katsotaan tarjoavan korkeintaan väliaikaisen ratkaisun, jolla voidaan saada lisäaikaa maapallon lämpenemisen perussyiden poistamiseen. Lähes riskitön ja myös taloudellisesti edullinen menetelmä on metsittäminen, mutta ilmaston
viilentämiseksi se ei ole kovin tehokas keino. Kustannustehokkuudeltaan lupaavimmaksi ja tehokkaaksi keinoksi on arvioitu aerosolihiukkasten levittäminen stratosfääriin, mutta sen huomattavana riskinä on otsonikerroksen tuhoutuminen. Maahan pääsevän auringon säteilyn rajoittaminen saattaisi myös johtaa voimakkaisiin alueellisiin muutoksiin sadannassa. Monet tutkijat kuitenkin katsovat, että ilmastonmuutoksen hillinnässä on syytä varautua myös hätä- tai väliaikaisratkaisuihin, joita ilmastonmuokkausmenetelmät voivat tarjota – tarkassa kansainvälisessä valvonnassa käytettyinä.


Jalkapallon naisten alle 20-vuotiaiden maailmanmestaruuskilpailut 2014 järjestettiin Kanadassa 5.–24. elokuuta 2014. Kyseessä oli järjestyksessään seitsemäs jalkapallon alle 20-vuotiaiden naisten MM-lopputurnaus.


title: Jalkapallon naisten alle 20-vuotiaiden maailmanmestaruuskilpailut 2014

text: MM-kisojen isäntäkaupunkeina toimivat Edmonton, Moncton, Montreal ja Toronto. Turnauksessa pelasi yhteensä 16 joukkuetta, jotka oli jaettu neljään alkulohkoon. Jokaisen lohkon kaksi parasta selvisi puolivälieriin. MM-kisojen loppuottelu pelattiin 24. elokuuta Montrealin olympiastadionilla.


text: Suomi selviytyi turnaukseen, kun Suomen alle 19-vuotiaat sijoittuivat neljän parhaan joukkoon vuonna 2013 Walesissa käydyissä EM-kilpailuissa. Suomesta MM-lopputurnauksessa olivat mukana myös erotuomari Kirsi Heikkinen sekä avustavat erotuomarit Anu Jokela ja Tonja Paavola.


title: Jakob Emanuel Handmann

text: Jakob Emanuel Handmann (16. elokuuta 1718 Basel - 3. marraskuuta 1781 Bern) oli sveitsiläinen muotokuviin erikoistunut taidemaalari. Hän oli sveitsiläisten kuvataiteilijoiden Anton Graffin, Jean Preudhommen, Angelica Kauffmannin, Johann Jakob Schalchin, Johann Caspar Füsslin ja tämän pojan Johann Heinrich Füsslin aikalainen.


title: Jakob Emanuel Handmann

text: Jakob Emanuel Handmann oli leipuri ja myöhemmin Waldenburgin haastemies Johann Jakob Handmannin ja tämän vaimon Anna Maria Rispachin yhdeksäs lapsi heidän neljästätoista lapsestaan. Vuosina 1735-1739 hän opetteli stukkorappaajaksi ja opiskeli taidetta Schaffhausenissa stukkorappaaja ja taidemaalari Johann Ulrich Schnetzlerin opissa. Hän teki opintomatkoja Pariisiin, Roomaan ja Napoliin. Pariisissa hän työskenteli taidemaalari Jean Restout nuoremman ateljeessa saaden tältä vaikutteita. Vuonna 1742 Handmann matkusteli Ranskassa löytäen töitä muotokuva-ateljeesta yhdessä taidemaalari Hörlingin kanssa. Liikekumppanuus Hörlingin kanssa tarkoitti sitä, että Handmann oli vastuussa mallien päiden maalaamisesta. Italiassa hän työskenteli muun muassa Marco Benefialin ja Pierre Subleyras'n ateljeissa Roomassa, jossa hän etupäässä kopioi antiikin ja renessanssiajan mestaritöitä.


title: Jakob Emanuel Handmann

text: Kesäkuussa 1746 hän palasi Sveitsiin. Vuonna 1747 hän asettui Baseliin, jossa avasi oman ateljeen. Hänen asiakkaistaan useat olivat kaupungin ja Bernin alueen ylimystöä. Tuttavuus virolaiseen aateliseen eversti Carl Friedrich von Staaliin auttoi Handmannia pääsemään Bolognan "Accademia Clementinan" jäseneksi vuonna 1773. Lukuun ottamatta matkaa Saksaan vuonna 1753 Handmann ei enää myöhemmin poistunut Sveitsistä.


title: Fargo (televisiosarja)

text: Fargo on yhdysvaltalainen rikosdraamasarja, jonka on luonut Noah Hawley. "Fargo" alkoi FX-kanavalla 15. huhtikuuta 2014. Suomessa sarjaa esittää Hero ja HBO Nordic. "Fargo" perustuu Coenin veljesten samannimiseen elokuvaan vuodelta 1996. Coenin veljekset ovat toimineet sarjan tuottajina. Sarjan pääosissa ovat Billy Bob Thornton, Allison Tolman, Colin Hanks ja Martin Freeman.


title: Fargo (televisiosarja)

text: Tammikuussa 2006 palkkamurhaaja Lorne Malvo (Billy Bob Thornton) ohittaa Bemidjin (Minnesota) ja saa aikaan väkivallan vyöryn. Tapahtumien keskiöön joutuu tahtomattaan nössö vakuutusmyyjä Lester Nygaard (Martin Freeman). Varaseriffi Molly Solverson (Allison Tolman) ja konstaapeli Gus Grimly (Colin Hanks) naapurikaupunki Duluthista yhdistävät voimansa selvittääkseen joukon murhia joiden he uskovat liittyvän Malvoon ja Nygaardiin.


title: Fargo (televisiosarja)

text:
Sarjan luojan Noah Hawleyn mukaan toinen kausi käsittelee tapahtumia 1979 Sioux Fallsissa (Etelä-Dakota), mihin sarjan ensimmäisellä kaudella monesti viitattiin; nuori Lou Solverson ja Mollyn äiti tulevat olemaan siinä.
Sarja sai yhteensä 18 Emmy-ehdokkuutta muun muassa parhaasta minisarjasta tai televisioelokuvasta, ohjauksesta ja käsikirjoituksesta. Martin Freeman ja Billy Bob Thornton saivat ehdokkuudet parhaasta miespääosasta minisarjassa tai televisioelokuvassa ja Colin Hanks parhaasta miessivuosasta minisarjassa tai televisioelokuvassa. Allison Tolman sai ehdokkuuden parhaasta naissivuosasta minisarjassa tai televisioelokuvassa.


title: Fargo (televisiosarja)

text: "Fargo" palkittiin parhaan minisarjan tai televisioelokuvan sekä parhaan minisarjan tai televisioelokuvan miespääosan Golden Globella (Billy Bob Thornton).


title: Marianne Miettinen

text: Marianne Miettinen (s. 13. kesäkuuta 1975) on suomalainen jalkapallovalmentaja, joka toimii Suomen alle 19- ja alle 20-vuotiaiden naisten jalkapallomaajoukkueiden päävalmentajana. Hän on suorittanut Euroopan jalkapalloliiton UEFA:n A-valmentajalisenssin vuonna 2002 ja Pro-lisenssin 2006. Suomen Palloliiton järjestämän jalkapallovalmentajakoulun Miettinen suoritti vuosina 2006–2007. Hän on työskennellyt myös Palloliiton koulutussihteerinä sekä julkaissut jalkapallovalmennukseen liittyvän kirjan. Syyskuussa 2018 Suomen Palloliitto valitsi Miettisen tyttöjen huippujalkapallopäälliköksi.


title: Marianne Miettinen

text: Miettinen on Tikkurilan Palloseuran kasvatti, joka omalla peliurallaan edusti pääsarjatasolla Helsingin Jalkapalloklubia sekä toista helsinkiläisseuraa Puistolan Urheilijoita. Hän siirtyi valmentajaksi lopetettuaan pelaajauransa 22-vuotiaana.


title: Marianne Miettinen

text: Miettinen on toiminut muun muassa Puistolan Urheilijoiden sekä Åland Unitedin liigajoukkueiden päävalmentajana. Tammikuussa 2009 Miettinen teki sopimuksen Damallsvenskanissa pelanneen Stattena IF:n kanssa, ollen ensimmäinen suomalaisvalmentaja Ruotsin naisten pääsarjassa. Miettinen erosi kuitenkin tehtävästään kesken kauden joukkueen huonon menestyksen vuoksi. Tyttöjen eri ikäkausimaajoukkueita hän on valmentanut vuodesta 2010 lähtien ja Miettinen on ollut mukana myös naisten maajoukkueen valmennusryhmässä. Vuonna 2010 hän valmensi lisäksi naisten B-maajoukkuetta.


title: Marianne Miettinen

text: Suomen alle 19-vuotiaiden maajoukkue selvisi Miettisen johdolla välieriin vuonna 2013 Walesissa järjestetyissä EM-kilpailuissa ja saavutti samalla paikan vuoden 2014 alle 20-vuotiaiden MM-lopputurnaukseen.


title: Marianne Miettinen

text: Miettinen on toiminut vuodesta 2016 lähtien Yle Urheilun jalkapalloasiantuntijana. EM-kisoissa 2016 hänestä tuli ensimmäinen nainen, joka on Suomessa ollut asiantuntijana jalkapallon miesten arvokisojen televisiolähetyksissä. Miettinen sai paljon positiivista palautetta asiantuntevista kommenteistaan. Konservatiivisimmat katsojat olivat puolestaan ärsyyntyneet siitä, että jalkapalloa kommentoimassa oli nainen. Miettinen itse ihmetteli kohua ja sanoi olevansa mielellään kaatamassa raja-aitoja ja hajottamassa lasikattoa. Miettinen toimii Ylen tv-kommentaattorina myös MM-kisoissa 2018.


title: Nuorallatanssija

text: Nuorallatanssija voi tarkoittaa ainakin seuraavia:


title: The Romantics (albumi)

text: The Romantics on samannimisen yhdysvaltalaisen rockyhtyeen studioalbumi vuodelta 1979.


title: The Romantics (albumi)

text: Levyn on tuottanut Peter Solley (Spider Records). Levy-yhtiö on Nemperor Records.


title: The Romantics (albumi)

text: Vuonna 1980 LP-levyjä on tehty Hollannissa. Levy-yhtiö on CBS:n Epic Records.


title: The Romantics (albumi)

text:
The Kinks -yhtyeeltä lainattua "She’s Got Everything" -kappaletta lukuun ottamatta laulut ovat The Romantics -yhtyeen jäsenten Palmar – Marinos – Skill (PALMARINOSKILL) tekemiä ja kustannusyhtiö on ForeverEndeavor Music (ASCAP).
Nat Weiss, Patrick Clifford, Billy Gerber, Danny Keaton, Sky Daniels, Jim Sotet, Mark McEwan, Trip Brown & D M A, Nick Panaseiko, Irene DeCook, Shirley P. Kaye.


title: Harmaamurmeli

text: Harmaamurmeli ("Marmota caligata") on murmelien sukuun kuuluva jyrsijälaji. Turkin väri on vatsapuolella vaalea ja selkäpuolella harmaan ja punaruskean sävyinen. Eläimen paino on 8–10 kg. Harmaamurmelia tavataan Pohjois-Amerikassa.


title: Siperianmurmeli

text: Siperianmurmeli ("Marmota sibirica") on murmelien sukuun kuuluva jyrsijälaji. Eläimen pituus on 50-60 cm ja paino noin 6-8 kg. Siperianmurmelia tavataan enimmäkseen Kiinassa, Mongoliassa ja Venäjällä. Laji on harvinaistunut huomattavasti ja kadonnut joiltakin alueilta salametsästyksen takia.


title: Anni Pölönen

text: Anni Pölönen (1889–1960) eli pielisjärveläinen "Viekin mummo" oli 1900-luvun tunnetuimpia suomalaisia kansanparantajia mm. isänsä "Aapo" Mikkosen (1845–1918) ja Juho Luomajoen eli ns. Hätämaan tietäjän lisäksi.


title: Anni Pölönen

text: Anni Pölönen toimi jo nuorena isänsä apulaisena sekoittamalla lääkkeitä luonnosta kerätyistä aineksista. Isänsä kuoltua hän jatkoi tämän työtä aina omaan kuolemaansa saakka. Hän oli kiinnostunut myös koululääketieteestä ja luki alan kirjallisuutta ja lehtiä. Näitä ei ole kuitenkaan säilynyt jälkipolville. Sen sijaan hänen isällään tiedetään olleen mm. Elias Lönnrotin lääkekirja.


title: Anni Pölönen

text: Anni Pölönen jäi varhain leskeksi, sillä hänen puolisonsa Paavo Pölönen kuoli vuonna 1930. Pariskunnan kahdeksasta lapsesta vanhin oli tuolloin 14-vuotias ja nuorin vuoden ikäinen.


title: Anni Pölönen

text: Toisen maailmansodan aikana Varpasen kylä evakuoitiin ja Anni Pölönen lapsineen siirtyi Kiuruvedelle, jossa hän jatkoi toimintaansa. Pölösen vastuuntunnosta kertoo se, että eräs hoidettavana ollut miespotilas otettiin evakkomatkalle mukaan.


title: Anni Pölönen

text: Sotavuosien jälkeen Pölönen asui maatilalla, jonne hän oli muuttanut lapsineen vuonna 1947. Pölöselle osoitetut kirjeet (joissa tiedusteltiin vastaanottoaikaa tai pyydettiin lähettämään lääkkeitä) tulivat perille varustettuna niinkin puutteellisella osoitteella kuin "Viekki asema, kaksi kilometriä asemalta vasempaan" (Joensuusta päin tultaessa). Junalla tulleet pääsivät Pölösen vastaanotolle polkua pitkin, mikäli olivat liikuntakykyisiä. Kesäisin hänellä oli enimmillään jopa 30 potilasta päivässä, ja vaikeimmat tapaukset voivat asua Pölösen luona pitempäänkin. Potilaat olivat enimmäkseen maanviljelijöitä ja työläisiä, mutta mahtui joukkoon myös sellaisia ammatinharjoittajia kuin kauppias, opettaja ja pastori. Osa potilaista oli jo käynyt lääkärillä, mutta he kääntyivät Pölösen puoleen, kun lääkkeet eivät olleet tehonneet tai kun he esim. eivät halunneet mennä heille määrättyyn leikkaukseen.


title: Anni Pölönen

text: Anni Pölösen parannuskeinot perustuivat sekä luonnon aineksista valmistettuihin omiin rohdoksiin, lääkkeisiin ja voiteisiin että apteekista saataviin tuotteisiin. Myös apteekkilääkkeet olivat enimmäkseen kasvikuntaan perustuvia. Apteekkilääkkeitä Pölönen käytti omissa sekoituksissaan. Hän hoiti lähinnä moninaisia ulkoisia vaivoja, kuten ihotaudit, ihottumat, kuoliot, luumätä eli osteomyeliitti, reumatismi ja säärihaavat. Lastentautien listalla olivat maitorupi ja riisitauti. Osa lääkkeistä oli siis sisäisestikin nautittavia.


title: Anni Pölönen

text: Kylän lapset keräsivät Pölöselle mm. pihkaa pientä korvausta vastaan. Muita tarvittavia luonnontuotteita olivat mm. koiranheisipuun kuori, mali eli koiruoho ja sinänsä myrkyllisen näsiän marjat. Myrkylliset ainesosat uutettiin spriin avulla. Spriitä Pölönen sai lieksalaisen lääkärin kirjoittamalla reseptillä. Pölönen itse oli sen verran kiireinen, että hänen tuttavansa toivat hänelle apteekkilääkkeitä käydessään Lieksassa tai Nurmeksessa. Myöhemmin myös Mätäsvaaraan saatiin oma apteekki.


title: Anni Pölönen

text: Isompia leikkauksia Pölönen ei tehnyt, mutta hänellä oli kyllä kirurginveitsi paiseiden yms. avaamiseen. Esim. luumätää vastaan voidetta piti saada luuhun asti tikun avulla. Pinnalle levitettiin vielä toista voidetta. Hänen tiedetään myös iskeneen suonta ja olleen apuna synnytyksissä. Vakavia mielenterveysongelmia Pölönen ei hoitanut, vaan pyysi kääntymään papin puoleen.


title: Anni Pölönen

text: Pölönen oli luonteeltaan rauhallinen ja ystävällinen, luottamusta herättävä. Sikäli hän oli lähempänä tavallista lääkäriä kuin esim. Hätämaan tietäjä, jonka hoitotoimenpiteisiin sisältyi ns. poppamiesten käyttämä potilaan säikäyttäminen.


title: Anni Pölönen

text: Lääkäri Sonck oli kiinnostunut Pölösen toiminnasta ja kirjoitti tästä artikkeleitakin. Hän kertoo mm., että Pölösen voide oli tehonnut eräällä miehellä uusiutuneeseen huulisyöpään. Hän kertoo myös pojasta, joka oli talvella urheillessan loukannut jalkansa, ja joka oli kesällä tuotu hoitoon huonokuntoisena märkivä haava jalassa. Poikaa oli jo käytetty lääkärissä, mutta hoidot eivät olleet tehonneet. Anni Pölönen voiteli jalan omilla lääkkeillään, ja pojan äiti kirjoitti myöhemmin, että jalasta oli noussut siihen joutunut kymmensenttinen puunkappale.


title: Anni Pölönen

text: Isänsä tavoin Anni Pölönen joutui toimintansa vuoksi käräjille, mutta selvisi pienillä sakoilla, koska aina löytyi hänen puolestaan puhuvia todistajia. Kumpikaan ei pyrkinyt rikastumaan toimillaan.


title: Anni Pölönen

text: Anni Pölösen poika jatkoi ainakin jossain määrin äitinsä työtä aina 1990-luvulle saakka. Osasyynsä kansanparannusperinteen katkeamiseen on ollut sillä, että apteekista ei enää saanut vapaasti parannustyössä tarvittavia aineita, kuten spriitä ja rikkihappoa.


title: Anni Pölönen

text: Vuonna 1963 Erkki Ainola on toimittanut Yleisradiolle radio-ohjelman "Loitsuja ja rohdoksia". Ohjelmassa on haastateltavana lieksalainen opettaja Onni Koponen, joka on tallentanut tietoja Mikkosesta ja Pölösestä. Koponen mm. kertoo nähneensä omin silmin tapauksen, jossa teini-ikäinen tyttö oli saanut avun Pölösen hoidossa. Tytön jalassa ollut kuolio oli sairaalassa määrätty leikattavaksi. Vanhemmat toivat kuitenkin tytön Pölösen luo ja hoidon jälkeen tyttö oli kävellyt omin jaloin ollessaan menossa junalla Nurmekseen ja edelleen kotiinsa Juukaan.


title: Anni Pölönen

text: Suvi Pölönen on tehnyt tutkimuksen Joensuun yliopiston historian laitokselle isoisoäitinsä eli ukkinsa äidin ammatinharjoittamisesta Anni Pölösen saamien kirjeiden perusteella. Kirjeitä on säilynyt noin 2000, ja vanhimmat niistä ovat 1930-luvun lopulta. Kun Pölösestä oli ollut artikkeli Seura-lehdessä, niin seuraavan kuukauden aikana avunpyyntökirjeitä oli saapunut yli 300. Osa kirjeistä oli vielä avaamatta Suvi Pölösen niitä tutkiessa. Suvi Pölönen asui samassa talossa kuin isomumminsa ainakin vielä vuonna 2012. Tuolta vuodelta on Elina Saksalan toimittama radio-ohjelma "Viekin mummo ja Hätämaan tietäjä", jossa Suvi Pölönen on haastateltavana.


title: Anni Pölönen

text: Anni Pölösen esineistöstä on Pielisen museossa istrumentteja ja apteekista hankittuja lääkepulloja. Suvun hallussa on mm. Pölösen lääkekaappi.


title: Clarity (Zeddin kappale)

text: Clarity on saksalais-venäläisen tuottaja Zeddin kappale. Se julkaistiin hänen samannimisen debyyttialbumin kolmantena singlenä. Kappale sisältää brittiläisartisti Foxesin esittämää laulua. Kappaleen sanoittivat Zedd, Matthew Koma, Porter Robinson sekä Skylar Grey ja sen julkaisi Interscope Records iTunesissa viikon singlenä 2. lokakuuta 2012 sekä EP:nä 12. helmikuuta 2013. Zedd on julkaissut Beatportin kautta kappaleesta extended mixin 12. marraskuuta 2012.


title: Clarity (Zeddin kappale)

text: Kappaleen extended play-versio julkaistiin 18. helmikuuta 2013. Se sisältää kymmenen remixiä, joiden tekijöihin luokittuvat esimerkiksi Tiësto, Headhunterz ja Funkagenda. Joulukuusta 2012 helmikuuhun 2013 asti Zedd järjesti remix-kilpailun kappaleelle. Kilpailussa oli yhteensä 982 osallistujaa. Voittajaksi valikoitui Tom Budinin tekemä remix, joka tulee olemaan osa Zeddin tulevaa julkaisua.


title: Sommartider

text: Sommartider on ruotsalaisyhtye Gyllene Tiderin kappale, josta on tullut vuosien saatossa yhtyeen nimikkokappale. Kappaleen on sanoittanut Per Gessle ja se julkaistiin singlenä 18. kesäkuuta 1982. Kappale uudelleenjulkaistiin vuosina 1989 ja 1995. Alkuperäinen versio saavutti Ruotsin singlelistan 6.- ja Norjan singlelistan 3. sijan. Vuonna 1989 julkaistu versio saavutti Ruotsin singlelistan 3. sijan. Kappaleesta on nauhoitettu myös englanninkielinen versio nimeltään "Summer City".


title: Sommartider

text: Vuonna 2009 kappale pääsi mukaan kirjaan "Tusen svenska klassiker", johon koottiin tuhat Ruotsissa julkaistujen kirjojen, elokuvien, äänilevyjen ja tv-ohjelmien klassikkoa.


title: Lukáš Kolc

text: Lukáš Kolc (s. 12. syyskuuta 1987) on tšekkiläinen alamäkiluistelija. Hän sijoittui kuudenneksi Red Bull Crashed Ice-sarjan yhteispisteissä kaudella 2011. Kolcin paras yksittäinen sijoitus Crashed Ice-kilpailussa on kolmas Münchenin kilpailusta tammikuulta 2011. Tuon kauden neljässä kilpailussa hän oli kolmesti kärkikymmenikössä. Kolc on nuorempana pelannut myös jääkiekkoa.


title: Adam Horst

text: Adam Horst (s. 22. kesäkuuta 1986 Fort St. John, Kanada) on kanadalainen alamäkiluistelija. Hän sijoittui alamäkiluistelun MM-sarjan Red Bull Crashed Icen yhteispisteissä neljänneksi kaudella 2012. Hän voitti tuolla kaudella yhden osakilpailun Ruotsin Åressa. Tuo voitto on Horstin uran ainoa Crashed Icessä. Horst sijoittui kaudella 2014 MM-sarjan kymmenenneksi. Nuorempana hän on pelannut myös jääkiekkoa. Horst on 171 senttimetriä pitkä ja painaa 79 kilogrammaa.


title: Deji Tobais

text: Deji Tobais (s. 31. lokakuuta 1991) on brittiläinen pikajuoksija, joka kilpailee 100 ja 200 metrillä. Hänen ennätyksensä 100 metrillä on kesäkuussa 2014 juostu 10.18 ja 200 metrillä vuonna 2012 juostu 20.61. Tobais voitti hopeaa 100 metrillä vuoden 2013 alle 23-vuotiaiden EM-kisoissa Tampereella ajalla 10.29. Noiden kisojen pikaviestissä hän voitti kultaa. Häntä valmentaa pituushypyn olympiavoittaja Greg Rutherfordia myös valmentava Jonas Tawiah-Dodoo.


title: Abdelaziz

text: Abdelaziz on pääosin islaminuskoisissa maissa käytössä oleva miehen nimi. Suomessa nimi Abdelaziz on annettu noin 84 henkilölle.


title: Friðrik Ólafsson

text: Friðrik Ólafsson (s. 26. tammikuuta 1935 Reykjavík) on islantilainen lakimies ja šakinpelaaja. Hän toimi kansainvälisen šakkiliiton FIDE:n presidenttinä 1978–1982.


title: Friðrik Ólafsson

text: Friðrik voitti Islannin-mestaruuden shakissa 1952 ja vuotta myöhemmin Pohjoismaiden-mestaruuden ja vakiinnutti asemansa sukupolvensa vahvimpana islantilaispelaajana.


title: Friðrik Ólafsson

text: Hän jakoi voiton Viktor Kortšnoin kanssa Hastingsin turnauksessa 1955–1956 ja saavutti 5.–6.-sijan Portorozin alueidenvälisessä turnauksessa 1958. Siitä hän sai suurmestarin arvon ja paikan 1959 ehdokasturnaukseen. Friðrik osallistui myös 1962 Tukholman AV-turnaukseen, muttei sijoittunut tarpeeksi hyvin päästäkseen seuraavaan ehdokasturnaukseen.


title: Friðrik Ólafsson

text: Vuonna 1976 Friðrik jakoi voiton Ljubomir Ljubojevićin kanssa Wijk aan Zeen turnauksessa jättäen taakseen muun muassa Mihail Talin.


title: Friðrik Ólafsson

text: Vuonna 1978 Friðrik valittiin hollantilaisen Max Euwen seuraajaksi FIDE:n johdossa. Friðrik toimi presidenttinä yhden kauden, minkä jälkeen hänen seuraajakseen tuli filippiiniläinen Florencio Campomanes vuonna 1982.


title: Friðrik Ólafsson

text: Ennen siirtymistään shakkiammattilaiseksi 1974 Friðrik työskenteli lakimiehenä Islannin oikeusministeriössä. Myöhemmin hän toimi Islannin parlamentin sihteerinä. Hänellä on vaimonsa kanssa kaksi tytärtä.


title: Gerhardus Pienaar

text: Gerhardus "Hardus" Pienaar (s. 10. elokuuta 1981 Rustenburg, Etelä-Afrikka) on eteläafrikkalainen entinen keihäänheittäjä ja vuoden 2000 nuorten maailmanmestari. Pienaarin ennätys on vuonna 2003 Hyderabadissa heitetty 84,50. Häntä pidetään yhtenä maansa kaikkien aikojen parhaana keihäänheittäjänä. Hän voitti vuonna 2000 Santiago de Chilessä käydyn nuorten MM-finaalin tuloksella 78,11. Kahta vuotta aiemmin hän sijoittui samoissa kisoissa Annecyssä toiseksi tuloksella 71,16. Pienaar on osallistunut yksiin kesäolympialaisiin ja yksiin MM-kisoihin, mutta molemmissa hän on ollut ensimmäinen putoaja karsinnassa. Pienaar on myös kolminkertainen Afrikan-mestari. Ensimmäisen kerran hän heitti yli 80 metrin vuonna 2001.


title: Pienaar

text: Pienaar on pääosin Etelä-Afrikassa käytössä oleva sukunimi.


title: Miguel Molina

text: Miguel Molina González (s. 17. helmikuuta 1989 Barcelona, Espanja) on espanjalainen autourheilija. Kaudella 2014 hän kilpailee DTM-sarjassa ABT Sportsline-tallissa numerolla 8. Molina aloitti autourheilun monien muiden tapaan kartingista, jossa hän voitti Katalonian nuorten mestaruuden. Vuonna 2006 hän siirtyi ajamaan Formula Renault 3.5 Seriesiin, jossa hän ajoi aina vuoteen 2009 asti saavuttaen yhden voiton. Vuonna 2009 hän kilpaili myös Superleague Formulassa. Kaudeksi 2010 Molina siirtyi ajamaan ABT Sportslinen Audia DTM-sarjaan. Nykyisinkin ABTilla ajava Molina on saavuttanut DTM-urallaan kaksi kisan nopeinta kierrosta. Hän kuuluu Circuit de Catalunyan nuorten kuljettajien ohjelmaan


title: Andrei Lavrov (alamäkiluistelija)

text: Andrei Lavrov (s. 20. helmikuuta 1987 Pietari, Neuvostoliitto) on venäläinen alamäkiluistelija. Hän sijoittui alamäkiluistelun MM-sarjan Red Bull Crashed Icen yhteispisteissä seitsemänneksi kaudella 2011. Hänen paras yksittäinen sijoitus MM-osakilpailusta on neljäs Quebecista vuodelta 2011. Lavrovin isä on Neuvostoliiton jääkiekkomaajoukkueessakin pelannut Vjatšeslav Lavrov. Andrei Lavrov debytoi Red Bull Crashed Icessä vuonna 2011. Hän toimii nykyisin myös jääkiekkojoukkue EC Red Bull Salzburgin junioreiden taitovalmentajana Itävallassa. Lavrov on alamäkiluistelun historian menestynein venäläinen. Hän on pelannut nuorempana myös jääkiekkoa.


title: Dilarə Kazımova

text: Dilara Kazimova (azeriksi: Dilarə Kazımova. s. 20. toukokuuta 1984 Baku, Azerbaidžan) on azerbaidžanilainen laulaja ja näyttelijä. Hän edusti Azerbaidžania Eurovision laulukilpailussa 2014 Kööpenhaminassa, kappaleella "Start a Fire".


title: Scotty Lago

text: Scotty Lago (s. 12. marraskuuta 1987 Seabrook, Yhdysvallat) on yhdysvaltalainen lumilautailija. Hän voitti olympiapronssia halfpipessä Vancouverissa 2010. Lago voitti myös X Gamesissa kultaa Best Methodissa Aspenissa vuonna 2011. Hänellä on tämän lisäksi kaksi X Games-hopeaa ja yksi pronssi. Lago aloitti lumilautailun vuonna 1996. Hänellä on myös kolme pronssia Winter Dew Tourilta.


title: Start a Fire (Dilarə Kazımovan kappale)

text: Start a Fire on azerbaidžanilaisen laulajan Dilarə Kazımovan kappale. Se valittiin edustamaan Azerbaidžania Eurovision laulukilpalussa 2014 Tanskassa. Kappaleen ovat kirjoittaneet Stefan Örn, Alessandra Günthardt ja Johan Kronlund.


title: Start a Fire (Dilarə Kazımovan kappale)

text: Kappale kilpaili kilpailun ensimmäisessä semifinaalissa, jossa se sai 57 pistettä, sijoittui yhdeksänneksi ja pääsi finaaliin. Finaalissa kappale sai 33 pistettä ja sijoittui sijalle 22. Tämä oli ensimmäinen kerta, kun Azerbaidžan ei sijoittunut kymmenen parhaan joukkoon.


title: Tristan Dugerdil

text: Tristan Dugerdil (s. 12. tammikuuta 1993) on ranskalainen alamäkiluistelija. Dugerdilin paras yksittäinen sijoitus alamäkiluistelun MM-sarjassa Red Bull Crashed Icessä on Quebecin kilpailussa vuonna 2014 saavutettu kuudes sija. Kaudella 2015 hän sijoittui kolmanneksi Riders Cupin Itävallan osakilpailussa. Tuolla kaudella hän oli Red Bull Crashed Icen kokonaispisteissä yhdeksäs.


title: Tristan Dugerdil

text: Dugerdil pelaa alamäkiluistelun lisäksi myös jääkiekkoa, nykyisin Ranskan junioriliigassa Annecyn riveissä. Dugerdil on pelannut yhden kauden myös Sveitsin nelosdivisioonassa Geneve-Servetten kakkosjoukkueessa.


title: Axel Hirsoux

text: Axel Hirsoux (s. 28. syyskuuta 1982 La Hestre, Manage, Belgia) on belgialainen laulaja. Hän edusti Belgiaa Eurovision laulukilpailussa 2014 Tanskassa kappaleella ”Mother”, mutta ei päässyt semifinaalista jatkoon.


title: Sofosbuviiri

text: Sofosbuviiri on C-hepatiitin hoitoon käytetty lääke.


title: Sofosbuviiri

text: Potilailla, joilla on myös hiv-tartunta, käyttämällä yhdessä sitä ja toista C-hepatiittilääkettä ribaviriinia hoitotulokset ovat osoittautuneet paremmaksi. Aiemmin hiv-potilaiden c-hepatiitin hoidon tulokset olivat huonoja, sillä hiv-lääkkeet yhdessä c-hepatiittilääkkeiden kanssa aiheuttivat maksatulehduksen.


title: Mother (Axel Hirsoux’n kappale)

text: ”Mother” on belgialaisen laulajan Axel Hirsoux’n esittämä kappale, jolla hän edusti maataan Eurovision laulukilpailussa 2014 Tanskassa. Kappale sijoittui ensimmäisessä semifinaalissa 14:nneksi eikä päässyt jatkoon.


title: Mother (Axel Hirsoux’n kappale)

text: ”Mother” valittiin Belgian edustuskappaleeksi Hirsoux’n voitettua Eurosong 2014 -laulukilpailun. Kappaleen ovat kirjoittaneet espanjalainen lauluntekija Rafael Artesero ja brittiläinen lauluntekijä Ashley Hicklin. Hicklin sävelsi myös Belgian vuoden 2010 euroviisukappaleen ”Me and My Guitar”, jonka esitti Tom Dice.


title: Radja Nainggolan

text: Radja Nainggolan (s. 4. toukokuuta 1988 Antwerpen) on belgialainen jalkapalloilija, joka edustaa Serie A:ssa pelaavaa Internazionalea. Nainggolan on pelipaikaltaan keskikenttäpelaaja ja hän kuului vuoteen 2018 saakka myös Belgian jalkapallomaajoukkueeseen. Hänen isänsä, joka jätti perheen Radjan ollessa pieni, oli taustaltaan indonesialainen.


title: Radja Nainggolan

text: Germinal Beerschotin kasvatti Nainggolan siirtyi juniorina vuonna 2005 italialaiseen Piacenzaan, jossa hän myös aloitti ammattilaisuransa vuonna 2006. Joukkue pelasi tuolloin Serie B:ssä. Viiden Piacenza-kauden jälkeen Nainggolan siirtyi Serie A:ssa pelanneeseen Cagliariin ensin lainasopimuksella, ja vuonna 2010 hän teki vuoteen 2016 asti ulottuvan sopimuksen sardinialaisseuran kanssa. Cagliarissa Nainggolan oli yksi joukkueen avainpelaajista ja hän siirtyikin Italian pääkaupungin Rooman suurseuraan Romaan tammikuussa 2014 lainasopimuksella. Puolen kauden jälkeen Roma osti Nainggolanin itselleen kesällä 2014. Ensimmäisellä kokonaisella kaudellaan Romassa Nainggolan teki 35 ottelussa viisi maalia ja pelasi myös Mestarien liigaa.


title: Radja Nainggolan

text: Nuorten maajoukkueissa pelannut Nainggolan debytoi Belgian jalkapallomaajoukkueessa toukokuussa 2009 Chileä vastaan. Maaliskuussa 2014, vasta viidennessä maaottelussaan pelannut Nainggolan teki uransa ensimmäisen maaottelumaalin Norsunluurannikon verkkoon 2–2 päättyneessä ottelussa. Maajoukkueen päävalmentaja Marc Wilmots ei kuitenkaan valinnut Nainggolanian lopulliselle 23 miehen listalle 2014 MM-kisoihin, joissa Belgia selviytyi puolivälieriin. Häntä ei valittu myöskään vuoden 2018 maailmanmestaruuskilpailuihin ja hän päätti sen jälkeen lopettaa maajoukkueuransa keväällä 2018.


title: Suuri Kuolan retki 1887

text: Suuri Kuolan retki 1887 oli suomalaisten tiedemiesten kesällä 1887 Kuolan niemimaan keskiosiin tekemä tutkimusretki. Retkestä teki aloitteen eläintieteilijä Johan Axel Palmén joka suunnitteli myös retken.


title: Suuri Kuolan retki 1887

text: Retkikunnan tehtäviin kuului Kuolan niemimaan sisäosien kartoittaminen, metsänrajan kulun selvitys sekä alueen eläinmaailman, kasviston ja geologian tutkiminen. Retkikunnan rahoituksesta puolet tuli Societas pro Fauna et Flora Fennica-seuralta ja loput Helsingin yliopistolta ja yksityishenkilöiltä.Retkikunnan etujoukko johon kuuluivat Kihlman, Envald ja Nyberg lähti Helsingistä 11. huhtikuuta 1887 ja matkasi ensin junalla Ouluun ja sieltä hevos- ja porokyydillä Kuusamon ja Kantalahden kautta Kuolan kaupunkiin jonne he saapuivat 25. huhtikuuta 1887. Nyberg ja Envald jäivät Kuolaan kun taas Kihlman matkusti yksin Kuolan niemimaan sisäosassa sijaitsevaan Lovozeron kylään josta käsin hän teki tutkimusretkiä ja tutki alueen saamelaisten elämää.


title: Suuri Kuolan retki 1887

text: Retkikunnan pääjoukko matkasi Kuolaan meritse Tukholman, Trondheimin ja Vardön kautta. He saapuivat Kuolan kaupunkiin kesäkuussa mutta joutuivat jäämään kaupunkiin heinäkuulle saakka koska he eivät onnistuneet hankkimaan riittävästi poroja kuljetuksia varten. Heinäkuun alussa retkikunta lähti kahtena eri ryhmänä sisämaassa sijaitsevaa Voroninskin kylään jossa Kihlman jo oleskeli. Palmén, Petrelius, Ramsay ja Sjöstrand matkasi porokyydillä sisämaahan kun taas Brotherus, Envald ja Nyberg menivät laivalla Jäämeren rannikkoa pitkin Gavrilovoon. Palménin ryhmä saapui Voroninskiin 12. heinäkuuta 1887 ja tämän jälkeen he tekivät tutkimusretkiä lähiympäristöön. Retkeläiset palasivat heinäkuun lopulla Voroninskiin.


title: Suuri Kuolan retki 1887

text: Palménin ryhmä jakaantui nyt kolmeen ryhmään jotka matkasivat eri reittejä Ponoin kylään kartoittaen samalla alueen luontoa. Palmén ja Petrelius matkasivat veneellä kahden oppaan kanssa pitkin Ponoi-jokea saapuen syyskuun alussa Ponoihin. Kihlman ja Ramsay matkasivat porokyydillä kuuden saamelaisoppaan kanssa Jokonskin saamelaiskylään ja sieltä edelleen meritse Ponoihin jonne he tulivat 9. syyskuuta. Sjöstrand puolestaan kuljetti retkikunnan keräämän tutkimusaineiston Gavrilovoon ja matkasi sieltä laivalla Ponoihin. Jäämeren rannikkoa pitkin matkanneet Brotherus, Envald ja Nyberg lähtivät kohti Suomea elokuun lopulla matkaten ensin Litsasta laivalla Sumaan ja sieltä junalla Petroskoin ja Pietarin kautta Helsinkiin.


title: Suuri Kuolan retki 1887

text: Ponoihin saapuneet retkikunnan jäsenet joutuivat odottamaan toista viikkoa Arkangeliin menvän höyrylaivan saapumista ja tänä aikana he tekivät useita retkiä lähiympäristöön muun muassa Orlovin majakalle. Retkikunta pääsi lähtemään Ponoista 20. syyskuuta ja he matkasivat Arkangelin kautta Vologdaan ja sieltä junalla Moskovan ja Pietarin kautta Helsinkiin jossa oltiin perillä 7. lokakuuta.


title: Suuri Kuolan retki 1887

text: Retkikunnan tutkimustuloksia julkaistiin useissa tieteellisissä julkaisuissa ja vuonna 1890 julkaistiin myös Petreliuksen matkan aikana tekemä kartta Kuolan alueesta. Retkikunnan ottamia valokuvia ja keräämiä esineitä oli myös esillä keväällä 1888 Helsingissä pidetyssä näyttelyssä. Retkikunta kartoitti Kuolan niemimaan sisäosia ja selvitti metsänrajan kulkua alueella sekä alueen kasvillisuuta ja eläimistöä. Retkikunta otti myös paljon valokuvia matkan aikana.


title: Suuri Kuolan retki 1887

text: Kihlman teki 1889 uuden retken Kuolan niemimaan etelä- ja itärannikolle ja vuonna 1892 hän ja Ramsay tutkivat Umpjaurin ympäristön vuorialueita. Ramsay ja Petrelius kävivät Kuolan alueella uudelleen 1891 yhdessä mineralogi Viktor Hagmanin kanssa. Ramsay teki tutkimusmatkoja Kuolan alueelle myös 1897, 1898, 1911 ja 1914.


title: Pascal Martinot-Lagarde

text: Pascal Martinot-Lagarde (s. 22. syyskuuta 1991) on ranskalainen pika-aitajuoksija.


title: Pascal Martinot-Lagarde

text: Martinot-Lagarde voitti juniorien maailmanmestaruuden 110 metrin aitajuoksussa alle 20-vuotiaiden MM-kisoissa 2010. Hän saavutti 60 metrin aidoissa pronssia Istanbulin MM-hallikilpailuissa 2012 ja Göteborgin sisäratojen EM-kilpailuissa 2013. Moskovan MM-kilpailuissa 2013 hän karsiutui 110 metrin aitajuoksun alkuerissä. Sopotin MM-hallikilpailuissa 2014 hän sai 60 metrin aitajuoksussa hopeaa. Zürichin EM-kisoissa 2014 Martinot-Lagarde sai 110 metrin aitajuoksussa pronssia, kun kolmanneksi tullut Dimitri Bascou hylättiin ratarikon vuoksi.


title: Pascal Martinot-Lagarde

text: Martinot-Lagarde voitti sisäratojen Euroopan-mestaruuden 60 metrin aitajuoksussa Prahassa 2015 ajalla 7,49. Pekingin MM-kilpailuissa hän sijoittui 110 metrin aitajuoksussa neljänneksi. Hän sai Portlandin MM-hallikilpailuissa 2016 hopeaa 60 metrin aitajuoksussa ajalla 7,46. Rio de Janeiron olympialaisissa 2016 hän oli neljäs ajalla 13,29.


title: Pascal Martinot-Lagarde

text: Sisäratojen EM-kilpailuissa Belgradissa 2017 Martinot-Lagarde voitti hopeaa 60 metrin aitajuoksussa ajalla 7,52. Birminghamin MM-hallikilpailuissa 2018 hän oli samalla matkalla viides. Hän voitti 110 metrin aitajuoksun Euroopan-mestaruuden Berliinissä 2018 ajalla 13,17.


title: Pascal Martinot-Lagarde

text: Martinot-Lagarden ennätys 110 metrin aidoissa on Monacon Timanttiliigan osakilpailuissa 18. heinäkuuta 2014 syntynyt 12,95. Tulos on myös Ranskan ennätys. 60 metrin aidoissa Martinot-Lagarden ennätys on 7,45.


title: Reinhold Enwald

text: Reinhold Bernhard Enwald (7. toukokuuta 1860 Leppävirta – 19. maaliskuuta 1892 Leppävirta) oli suomalainen eläin- ja kasvitieteilijä ja lääkäri.


title: Reinhold Enwald

text: Enwaldin vanhemmat olivat kihlakunnantuomari Reinhold Emil Enwald ja Hilma Sofia Pehrmand. Hän pääsi ylioppilaaksi 1878 Kuopion lyseosta ja valmistui Helsingin yliopistosta filosofian kandidaatiksi ja maisteriksi 1882 sekä lääketieteen kandidaatiksi 1884 ja lääketieteen lisensiaatiksi 1890.


title: Reinhold Enwald

text: Enwald teki 1879 tutkimusmatkan Pohjois-Norjaan yhdessä hyönteistutkija, dosentti John Sahlbergin kanssa. Myöhemmin hän teki kasvien ja hyönteisten keruumatkat Suomen Karjalaan sekä Vienan Karjalaan aina Arkangeliin saakka. Enwald osallistui hyönteis- ja kasvitutkijana suomalaisten tiedemiesten Suureen Kuolan retkeen 1887 ja hän toimi myös retkikunnan lääkärinä.


title: Reinhold Enwald

text: Enwald toimi Leppävirran kunnanlääkärinä vuodesta 1887 alkaen.


title: Mikael Agricolan muistokivi

text: Mikael Agricolan muistokivi on graniittinen muistokivi Loviisan Pernajassa Torsbyn kylässä. Muistokivi oli vuodesta 1914 alkaen Pernajan kirkon lähistöllä, mutta se siirrettiin vuonna 1959 sieltä hieman pohjoisemmaksi nykyiselle paikalleen.


title: Mikael Agricolan muistokivi

text:
Ajatus kunnioittaa Pernajassa noin vuonna 1510 syntynyttä Mikael Agricolaa oli virinnyt ainakin jo vuonna 1887. Vuonna 1914 pystytettiin Pernajan kirkon lähelle, nykyisen Pernaja–Sarvilahti -tien (yhdystie 1581) toiselle puolelle noin kaksimetrinen, harmaasta graniitista tehty pylväsmäinen muistokivi. Kiveen tuli teksti:
Liki 40 vuotta myöhemmin Agricolan muistoksi haluttiin pystyttää varsinainen muistopatsas ja kirkkovaltuusto aloitti patsaan hankintatoimet vuonna 1952. Valituksi tuli lopulta toisinto Emil Wikströmin vuonna 1908 Viipurissa paljastetusta puolivartalokuvasta, joka sijoitettiin vuonna 1959 muistokiven paikalle. Vanhalle muistokivelle valittiin uusi sijoituspaikka Agricolan kotitalona pidetyn Sigfridsin talon pihapiiristä. Muistokivialuetta rajaamaan rakennettiin yhdeksänmetrinen kiviaita, johon muurattiin muistokiven siirrosta kertovat kivilaatat, joissa oli teksti suomeksi ja ruotsiksi: ”Mikael Agricola Torsbius Syntymäsijaa kunnioittaen Agricola-Seura”. Kiven uudelleen pystyttänyt Agricola-seura oli Pernajassa tuolloin toiminut seura.


title: Simpsonit (25. tuotantokausi)

text: Simpsoneiden 25. tuotantokausi alkoi Yhdysvalloissa 29. syyskuuta 2013 ja päättyi 18. toukokuuta 2014. Suomessa kausi alkoi 5. marraskuuta 2014.


title: Simpsonit (25. tuotantokausi)

text: FBI-agentti auttaa Lisaa ratkaisemaan syyn Homerin persoonallisuuden muutokseen liikematkan aikana. Vierailevat tähdet: Kevin Michael Richardson ja Kristen Wiig


title: Simpsonit (25. tuotantokausi)

text: Bart ja Lisa kokevat kauhunhetkiä Homerin kanssa. Pätkän nimi perustuu Dr. Seussin kirjaan "Oh, the Places You'll Go!", kun taas juoni perustuu niinikään Dr. Seussin lastenkirjaan "The Cat in the Hat".


title: Simpsonit (25. tuotantokausi)

text: Bartin pää leikkautuu irti, ja hänen kauhukseen se kiinnitetään Lisan ruumiseen. Tarinan englanninkielinen nimi tulee Head & Shoulders-nimisen shampoon nimestä.


title: Simpsonit (25. tuotantokausi)

text: Eletään 1930-lukua, ja Homer ja Marge elättävät itsensä sirkusesiintyjinä. Sirkuksen kummajainen Moe lähentelee Margea. Tarinan englanninkielinen nimi on viittaus yhdysvaltalaiseen nuortensarjaan Freaks and Geeks. Itse juoni perustuu Tod Browningin elokuvaan Freaks – kummajaiset vuodelta 1932.


title: Simpsonit (25. tuotantokausi)

text: Suositun kaupunkilaisen kuolema saa Homerin, Margen, Kent Brockmanin ja johtaja Burnsin miettimään elämässä tekemiään valintoja.


title: Simpsonit (25. tuotantokausi)

text: Homer masentuu elämän rajallisuudesta. Piristääkseen miestään Marge kutsuu kylään Homerin vanhan kirjekaverin.


title: Simpsonit (25. tuotantokausi)

text: Homer auttaa hätäkätilönä kun nainen synnyttää hississä. Kiitollinen nainen nimeää lapsen Homer Junioriksi, ja Homer kiintyy lapseen vähän liikaakin.


title: Simpsonit (25. tuotantokausi)

text: Lisan kauhuksi hänen uusi kaveri Isabel paljastuu republikaaniksi. Kaksikko pääty vastakkain kakkosluokan puhemiesvaaleissa.


title: Simpsonit (25. tuotantokausi)

text: Bartin käytös tekee täyskäännöksen, kun rehtori Skinner ilmoittaa parhaiten käyttätyvälle sukellusvanematkan.


title: Simpsonit (25. tuotantokausi)

text: Ydinrähjähdys peittää kaupungin lumeen ja paikalle alkaa virrata talvituristeja. Hyötyäkseen tilaanteesta Marge tekee perheen kodista vierasmajan.


title: Simpsonit (25. tuotantokausi)

text: Homer alkaa lataa elokuvia laittomasti netistä, ja kaiken kukkaroksi alkaa esittää niitä takapihallensa rakennetussa elokuvateatterissa. Ja ongelmiahan siitä seuraa.


title: Simpsonit (25. tuotantokausi)

text: Sarjakuvahemmo ihastuu Japanilaiseen Kumikoon. Tytön isä ei halua tyttärensä seurustelevan paksun nörtin kanssa.


title: Simpsonit (25. tuotantokausi)

text: Johtaja Burns alkaa vakoilla työntekijöitään antamillaan älylaseilla.


title: Simpsonit (25. tuotantokausi)

text: Bart ystävystyy haukoista kiinnostuneen pojan kanssa.


title: Simpsonit (25. tuotantokausi)

text: Lisa huomaa että hänellä on paljon yhteistä Sideshow Bobin kanssa.Marge ottaa kolme vanhaa miestä asumaan Simpsoneille.


title: Simpsonit (25. tuotantokausi)

text: Van Houtenit myyvät kalliin taulun Simpsoneille pilkkahintaan. Kun taulun todellinen arvo selviää, tulee riita pitäisikö Simpsonien pitää taulusta saadut rahat vai jakaa ne Van houtenien kanssa.


title: Simpsonit (25. tuotantokausi)

text: Homer pääsee tuomariksi jalkapallon MM-kisoihin. Vedonlyöntivilppi ja lahjonta koettelee miehen rehellisyyttä.


title: Simpsonit (25. tuotantokausi)

text: Marge on huolissaan että Lisan uusi poikaystävä muistuttaa liikaa Homeria.


title: Simpsonit (25. tuotantokausi)

text: Tulevaisuuteen sijoittuvassa jaksossa Homerin muisti on muistitikun varassa, Bart tuskailee vaimonsa Jendan kanssa ja Lisan aviomies Milhouse muuttuu zombiksi


title: Simpsonit (25. tuotantokausi)

text: Bart saa voodoolla käsityön opettajansa raskaaksi. Pojan taidoista kiinnostuu lapsettomat pariskunnat kuin mafiakin.


title: Simpsonit (25. tuotantokausi)

text: Tarina sijoittuu vaihtoehtoiseen maailmaan, jossa kaikki Springfieldissä on tehty Lego-palikoista. Lego-maailma paljastuu Homerin kuvitelmaksi.Homer loukkaa uusia naapureitaan, niin että Marge ei halua enää että he ystävystyvät muiden pariskuntien kanssa. Hän alkaa kuitenkin katua sanojansa, kun Lisa ilmoittaa myöskin iloinen ilman kavereitaan.


title: Simpsonit (25. tuotantokausi)

text: Bart voittaa juoksukisan, koska kärkipaikalla oleva Milhouse hakataan kesken kaiken. Milhouse menettää muistinsa, ja voitosta saatu maine kalvaa Bartia. Homer yrittää järjestää kaupungkin itsenäisyyspäivän ilotulituksen.


title: Alfred Petrelius

text: Alfred Gustav Petrelius (26. kesäkuuta 1863 Savonlinna – 6. kesäkuuta 1931) oli suomalainen geodesian professori.


title: Alfred Petrelius

text: Petreliuksen vanhemmat olivat värjäri Abraham Petrelius ja Josefina Charlotta Lindholm. Hän pääsi ylioppilaaksi 1881 Kuopion lyseosta ja valmistui Helsingin yliopistosta filosofian kandidaatiksi 1888 pääaineenaan astronomia ja maisteriksi 1890.


title: Alfred Petrelius

text: Petrelius toimi Polyteknillisen opiston maanmittausosastolla käytännöllisen geometrian opettajana vuodesta 1890 ja Teknillisen korkeakoulun geodesian professorina 1908–1931.


title: Alfred Petrelius

text: Petrelius osallistui Sodankylän polaariretkikuntaan 1882–1884 sekä maanmittauksesta ja kartoituksesta vastaavana suomalaisten tiedemiesten Suureen Kuolan retkeen 1887. Hän laati mittausten perusteella vuonna 1890 ilmestyneen Kuolan niemimaan yleiskartan. Petrelius teki vielä toisen retken Kuolaan 1891 geologi Wilhelm Ramsayn, mineralogi Viktor Hagmanin ja oppaana toimineen vienankarjalaisen Mikko Ivanovin kanssa.


title: Carlos Zambrano

text: Carlos Augusto Zambrano Ochandarte (s. 10. heinäkuuta 1989 Callao) on perulainen jalkapalloilija. Hän on vuodesta 2012 lähtien pelannut Bundesliigan Eintracht Frankfurtissa. Zambranon pelipaikka on toppari.


title: Carlos Zambrano

text: Zambrano siirtyi kotimaastaan Saksaan Schalken junioreihin 17-vuotiaana vuonna 2006. Hän siirtyi kesällä 2010 juuri Bundesliigaan nousseeseen FC St. Pauliin, pelattuaan sitä ennen Schalken edustusjoukkueessa 16 ottelua. Kesällä 2012 Eintracht Frankfurtiin.


title: Carlos Zambrano

text: Maajoukkuetasolla Zambrano on pelannut Perun maajoukkueessa vuodesta 2008 lähtien.


title: Jelšanin kulttuuri

text: Jelšanin kulttuuri tai Elšanin kulttuuri (, tai "Elshanian culture" tai "Elshanka culture") oli Venäjällä Volgan itäpuolella vaikuttanut kivikautinen kulttuuri, joka otti käyttöönsä kivikauden keramiikkaa ensimmäisten joukossa Euroopassa. Keramiikan käyttö ei kuitenkaan edellyttänyt maanviljelyä tai karjanhoitoa, vaan ryhmät jatkoivat mesoliittista elämäntyyliään ollen pääasiassa metsästäjä-keräilijöitä. Tämän vuoksi Jelšanin kulttuuri luokitellaan subneoliittiseksi kulttuuriksi. Kulttuuri ajoitetaan yleensä noin 7100−5500 eaa., mutta sen kaikkia radiohiiliajoituksia eivät kaikki tutkijat vielä hyväksy. Se muuttui myöhemmin laajemmalla alueella vaikuttaneeksi Lugovojen kulttuuriksi.


title: Jelšanin kulttuuri

text: Löydetyt asuinpaikat sijaitsevat Itä-Euroopan reunassa Samaran, Orenburgin, Uljanovskin ja Penzan alueiden länsiosissa ja Mordvan itäosissa. Seutu on nykyisen metsä- ja metsäarovyöhykkeen rajalla. Sitä se oli myös boreaalisen ilmastokauden alkaessa, mutta se kuivui ja ruohottui etelästä päin pakottaen ihmiset siirtymään pohjoisemmaksi atlanttisen ilmastokauden alkaessa.


title: Jelšanin kulttuuri

text: Jelšanin ryhmät asuivat kausiluonteisesti metsäaron ja aro laikuttamassa ympäristössä jokien ja järvien äärellä pienissä leireissä. Leirit on sijoitettu toistuvasti korkeimman tulvarajan yläpuolelle. Niiden kulttuurikerros on ohut ja kerroksesta on tehty suhteellisen vähän löytöjä. Tämä viittaa asuinpaikan lyhytaikaiseen käyttämiseen, vaikka sitä onkin käytetty toistuvasti pitkän aikajakson kuluessa. Asuinpaikkoja on löydetty Volgan "mutkan" tienoilla. Niitä ovat esimerkiksi "Ivanovskaja" (), "Vanha Jelšan 1 ja 2" (), "Vilovatovskaja" (), "Šihan" ja "Maksimovskaja" (), jotka sijaitsevat Samaran jokilaaksossa. Yksi asuinpaikka "Tšernikov brod" on idässä Uraljoen varressa. Sokin ()-joen laaksosta tunnetaan asuinpaikat "Stojanki Krasnyi Gorodok" (), "Nitžijaja Orljanka 2" (), "Tšekalino 4" (), "Lebjažinka 4" () ja "Iljinka" (). Myös Volgan länsipuolella on muutama asuinpaikka. "Ust-Tašelka" sijaitsee lähes Volgan varrella, yksi toinen "Vjunovon järveltä" Soura-joen varrella ja "Ozimjenki 2" Mokšajoen varrella. Kaukaisin paikka, jossa löytyy kulttuurin jäänteitä sijaitsee Kaspianmeren itäpuolella Dzhebelin luolassa.


title: Jelšanin kulttuuri

text: Asuinpaikat oli valittu viisaasti ja ne olivat myös muidenkin kulttuurien käytössä. Siksi löytöaineistot olivat välillä sekoittuneet eikä aina tiedetty, mikä esine kuului mihinkin kulttuuripiiriin. Muutama asuinpaikka oli kuitenkin vain Jelšanin kulttuurin käytössä, joten osa ryhmien erityispiirteistä voitiin tunnistaa.


title: Jelšanin kulttuuri

text: Kaikki tutkijat eivät hyväksy vielä kaikkia ajoituksia ja pitävät niitä liian vanhoina. Tämä johtuu pääasiassa radiohiiliajoituksista, joita on otettu kotilonkuorista, jonka karbonaatin hiili ei vastaa suoraan ilmakehän koostumusta vaan sisältää kalkkikivikalliosta liuennutta ikivanhaa hiiltä. Näistä saadut radiohiilinäytteet antavat kulttuurin alulle noin 8100−7600 eaa. olevia aikoja, kun taas keramiikan orgaanisen sekoitteen tai karstan näytteet antavat noin 5800−5300 eaa. olevia aikoja. Ero on siten merkittävä ja vaikuttaa siihen, voidaanko kulttuuria pitää keramiikan ensimmäisenä käyttäjänä alueellansa.


title: Jelšanin kulttuuri

text: Varhaisia ajoituksia on saatu Tšekalinosta 7100-6500 eaa. ja Ust-Tashenkasta 7100-6300 eaa.. Muuten ajoitukset painottuvat 6000-5700 eaa. jälkeiseen aikaan. Jos myöhäisistä ajoituksista ilmoitetaan vain ne, jotka on otettu muusta materiaalista kuin kotiloista, saadaan seuraava luettelo: Tšekalino noin 6050 BP eli 5000 eaa., Nitžijaja Orljanka noin 5700 BP eli 4600 eaa., Lebjažinka noin 6000 BP eli 4900 eaa., Vjunovon järvi noin 5800 BP eli 4700 eaa. ja kaukainen Dzhebelin luola noin 6100 BP eli 5100 eaa..


title: Jelšanin kulttuuri

text: Asuinpaikoilta ei ole löydetty jälkiä asumuksista, joissa olisi ollut kiinteitä rakenteita. Asuinpaikoilla saatettiin asua kotamaisissa kevyissä asumuksissa. Tiedetään kuitenkin, että kirveet tai taltat on valmistettu käyttöä varten, mutta mitä niillä on tehty, ei ole vielä selvinnyt.


title: Jelšanin kulttuuri

text: Haudat olivat pieniä kuoppahautauksia, jotka peitettiin kalkkikivillä mutta ei merkitty muuten erityisemmin. Vainajan luut löydettiin raajat taivutettuna eikä hautaukseen lisätty hauta-antimia kovinkaan paljon. Esimerkiksi Tšekalino-4:ssa oli nainen haudattuna kyljelleen kyykkyyn ja hänen kätensä oli aseteltu hänen päänsä alle. Kaikkia hänen luitaan ei löydetty, mutta pieni veitsi löytyi hänen päänsä vierestä. Lebjažinka-4:n haudan pohjalla makasi vainaja kyljellään selkä pohjoiseen ja suorassa asennossa. Pään aluseksi oli aseteltu kivi. Mukaan hautaan oli annettu luuharppuuna, jauhinkivi, tasapohjainen keramiikka-astia, hammastettu luutikari ja kilpikonnan kuoren kappale. Osa hautauksista olivat siten hauta-antimiltaan runsaitakin.


title: Jelšanin kulttuuri

text: Kiviesineet on valmistettu pääosin kahdesta paikallisesta piikivestä. Toisen väri toistaa harmaan eri sävyjä ja toinen on värikkäämpi sisältäen keltaista, punaista, vaaleanpunaista ja ruskeaa. Myös muista kivilajeista tehtiin vähäinen määrä työkaluja. Poimittu piikivi valmistettiin työstämällä sille karkean suippomaisen muodon, josta voitiin irrottaa iskemällä pitkän mallisia säleitä. Osa kivistä on käsitelty tulessa, mistä on jättänyt pintaan tunnusomaisia mikrohalkeamia.


title: Jelšanin kulttuuri

text: Jos säleen tyvi kavennettiin sopivasti, sopi se nuolen kärjeksi. Kivinen kärki saattoi kelvata suoraan viistona teräksi tai sitäkin muotoiltiin painamalla säleestä irti pieniä lastuja, kunnes haluttu muoto löytyi. Nuolenkärjet olivat useita senttimetrejä pitkiä, mutta korkeintaan pari senttimetriä leveitä ja muutaman millin ohuita säleitä.


title: Jelšanin kulttuuri

text: Kaapimia valmistettiin kaikenlaisista kivilajeista. Ainoastaan kaavinnassa tarvittava terä on työstetty huolellisesti. Kaapimia on käytetty pintahiontaan, kun esimerkiksi kuorta irrotettiin puusta, rasvat kaavittiin nahasta tai kalat suomustettiin. Pora valmistettiin kaventamalla kiven yksi pää pitkäksi ja kapeaksi "nenäksi", joka työstettiin lopuksi teräväksi.


title: Jelšanin kulttuuri

text: Kirveet tai taltat olivat yleisiä. Niitä käytettiin puutöissä. Koska mitään puisia rakenteista tai esineitä ei ole löytynyt, asiaan ei tule selvyyttä. Arvailut aseiden, veneiden ja majojen valmistukseen ovat yleisiä.


title: Jelšanin kulttuuri

text: Vain kaksi luukärkeä voidaan varmuudella liittää Jelšanin kulttuurin aineistoon. Toinen on keihäänkärki, joka on noin 12 cm pitkä ja keskeltä pari senttiä leveä. Sen kiinnityskohta kapenee tasaisesti taaksepäin. Toinen kärki on väkäsellinen harppuunankärki, jossa suuri väkänen tarkoittanee suurien kalojen pyyntiä.


title: Jelšanin kulttuuri

text: Astiat on valmistettu mutaisesta savesta, jota löytyy jokivarsien asuinympäristöstä. Saveen, joka oli hieman suolaista, sekoitettiin keramiikan murskaa, orgaanisia kuituja, kalan suomuja ja luumurskaa. Astioiden muoto on yleensä pyöreä-, tasa- tai suippopohjainen ja astian reunat kaartuvat suuaukon kohdalta sisään kääntyen lopussa ulos taivutetussa taipeessa. Koristelu on vähäistä. Se koostuu pienistä ja suurista kuopista, piirretyistä viivoista, jotka muodostivat rivejä, kolmioita, nelikulmioita ja sik-sak-kuvioita. Niitä voitiin korostaa kuoppariveillä.


title: Jelšanin kulttuuri

text: Avoimessa ja ruohovaltaisessa tai puolimetsäisessä ympäristössä eli tiettyjä eläimiä, joita metsästettiin. Asuinpaikoilta on löydetty saigan, villihevosen ja kilpikonnan luita, jotka olivat arojen eläimiä. Myös metsien eläinten luita on löydetty: antilooppi, hirvi, majava, näätä, peura, karhu ja saukko. Myös kalastus oli tavallista. Sen sijaan kesyjen eläinten luita ei ole löydetty asuinpaikoilta.


title: Jelšanin kulttuuri

text: Eläminen perustui asuinpaikan kausittaiseen vaihtamiseen, koska eri eläimet esiintyivät runsaina eri aikoina eri paikoissa. Ehkä juuri asuminen aron ja metsän rajalla mahdollisti kummankin ekosysteemin hyödyntämisen eri vuodenaikoina. Hinta oli jatkuva muuttu ravinnon perässä.


title: Jelšanin keramiikka

text: Jelšanin keramiikka tai Elšanin keramiikka (, tai ) on Itä-Euroopassa vaikuttaneen mesoliittista elämäntapaa harjoittaneen Jelšanin kulttuurin valmistamaa keramiikkaa. Se ajoitetaan noin 7100−5500 eaa., joten ryhmät harjoittivat mahdollisesti Euroopan ensimmäistä keraamista traditiota. Ajoitukset ovat vielä kiistanalaisia. Ryhmät vaihtoivat sen myöhemmin laajemmalla alueella vaikuttaneeksi Lugovojen keramiikkaan.


title: Jelšanin keramiikka

text: Savimassa nostettiin seudulla olleista pysyvistä lammista. Massa oli savirikasta mutaa, joka oli lievästi suolaista. Massaan sekoitettiin keramiikan murskaa, orgaanisia kuituja, kalan suomuja ja luumurskaa. Orgaaniset osat tekivät poltetusta savesta huokoista ja kevyempää.


title: Jelšanin keramiikka

text: Savesta leivottiin savinauhoja, joita yhdistettiin kerros kerrokselta kiertäen valmistunutta astian pohjaosaa. Pohja valmistettiin ensin ja saatettiin tehdä pyöreäksi, suipoksi tai tasaiseksi. Astian runko syntyi yhdistämällä 6−8 cm levyisiä nauhoja toisiinsa kierros kierrokselta. Astian runko laajeni keskikohdastaan ja kapeni hieman astian suusta. Suun reunaa taivutettiin hieman ulospäin.


title: Jelšanin keramiikka

text: Astia poltettiin avotulella noin 450°−600 °C asteessa. Tällöin kotilonkuoret eivät kalsinoituneet, vaan jäivät ehjänä keraamiseen materiaaliin sitomaan sen rakennetta vahvemmaksi.


title: Jelšanin keramiikka

text: Koristelu on vähäistä. Se koostuu pienistä ja suurista kuopista, piiretyistä viivoista, jotka muodostivat rivejä, kolmioita, nelikulmioita ja sik-sak-kuvioita. Niitä voitiin korostaa kuoppariveillä.


title: Jelšanin keramiikka

text: Astia saattoi olla kokonaan koristelematta. Toisaalta astian suuaukkoa saattoi kiertää yksinkertainen kuopparivi, joka oli painettu seinämän yläreunaan tai reunan päälle. Kuopat saatettiin myös painaa suuaukon sisäreunaan, jolloin ne pullistuivat ulkoseinässä muodostaen helmimäisen pullistumarivin.


title: Jelšanin keramiikka

text: Piirretyt viivat saatettiin vetää rinnakkain, jolloin syntyi raidallisia pintoja. Joskus viivat ristesivät toisiaan ja leikkauskuvioiksi muodostui kolmioita ja nelikulmioita. Rinnakkaisilla vedoilla piirrettiin toisinaan "nauhoja", jotka muodostivat suuren sik-sak-kuvion astian ympäri. Nauhan sisälle painettiin tikulla pisterivin nauhan koko matkalle.


title: Jelšanin keramiikka

text:
Toistaiseksi ei olla yksimielisiä keramiikan synnystä, mikä on ymmärrettävää, koska Jelšanin kulttuuria on tutkittu niin vähän aikaa. On olemassa kolme pääasiallista teoriaa: se keksittiin Volgan mutkassa, se tuotiin mukana Kaspianmeren itäpuolelta ja se opittiin Balkanin viljelijöiltä. Vanhimmat löydetyt astiat ovat Tšekalinon (7100−6500 eaa.) ja Ust-Tashenkan (7100−6300 eaa.) asuinpaikoilta.
Jelšanin keramiikka levisi kulttuurivaikutteena etelään ja länteen vanhimmilta asuinpaikoiltaan muiden metsästäjä-keräilijöiden pariin, ennen kuin ryhmillä oli yhteyksiä maataloudesta elävien ryhmien kanssa. Kun sen aika loppui, alkoivat samalla seudulla asuneet ryhmät valmistamaan Lugovojen keramiikkaa. Tämä keramiikan tyyli levisi Volgaa pitkin ylös pohjoiseen Kamajoelle saakka.


title: Suomen polaariretkikunta

text: Suomen polaariretkikunta suoritti vuosina 1882-1884 magneettisia ja meteorologisia mittauksia Sodankylässä ja Ivalossa.


title: Suomen polaariretkikunta

text: Retkikunta sai alkunsa kun Pietariin kokoontunut kansainvälinen napaseutujen tutkimuskomissio julisti vuoden 1. kesäkuuta 1882 – 1. syyskuuta 1883 Kansainväliseksi polaarivuodeksi. Ilmastollisten ja maamagneettisten havaintojen keräämiseksi perustettiin arktisille alueille 12 havaintoasemaa ja näistä yksi tuli Sodankylään.Sodankylän havaintoaseman rakennustyöt aloitettiin huhtikuussa 1882 ja retkikunnan pääosa lähti 21. heinäkuuta 1882 laivalla Helsingistä Kemiin josta matkattiin edelleen hevoskyydillä Kemijärvelle ja sieltä veneillä Sodankylään jonne saavuttiin 5. elokuuta. Magneettiset ja meteorologiset havainnot päästiin aloittamaan elokuun lopulla 1882 ja ensimmäinen havaintojakso kesti syyskuun alkuun 1883 saakka. Havaintoja tehtiin myös Ivalojoen Kultalaan sijoitetussa sivuasemassa. Tutkijat mittasivat tunnin välein ilman lämpötilan, tuulen suunnan ja voimakkuuden, maan magneettikentän voimakkuuden ja ilman sähköisyyden. Retkikunta yritti valokuvata myös revontulia mutta siihen ei silloinen valokuvaustekniikka riittänyt vaan heidän oli tyydyttävä maisemien ja ihmisten kuvaamiseen.


title: Suomen polaariretkikunta

text: Toisena havaintovuonna 1883–1884 mittauksia jatkettiin samaan tapaan Sodankylässä ja Kultalassa. Virallisen ohjelman ulkopuolella Lemström koetti todistaa oikeaksi teoriaansa revontulien sähköisestä alkuperästä. Hän koetti synnyttää keinotekoisesti revontulia ja sijoitti tätä varten kuparisilmukan aluksi Oratunturin ja sitten Pietarintunturin laelle. Kokeiden tulokset vakuuttivat ainakin Lemströmiä itseään mutta muualla niitä arvosteltiin. Havaintojakson päätyttyä Sodankylän havaintoasema purettiin. Seuraavan kerran Sodankylässä tehtiin maan magneettikentän mittauksia 1910-luvulla kun Sodankylään perustettiin geofysiikan observatorio Tähtelä.


title: Bernard Cornfeld

text: Bernard Cornfeld (s. 1927 Turkki - k. 1995 Lontoo) oli yhdysvaltalainen liikemies, sijoitusrahastojen perustaja ja sijoitushuijari. Cornfeld perusti jo 1960-luvun alussa rahastoihin sijoittavan rahaston (fund of funds, rahastojen rahasto) ja yhteensä lähes 20 sijoitusrahastoa, monet niistä veroparatiiseihin.


title: Bernard Cornfeld

text: Bernard Cornfeld syntyi Turkissa, mutta varttui New Yorkin Brooklynissa. Hänen isänsä oli näyttelijä. Toisen maailmansodan aikana Cornfeld toimi kauppalaivaston miehistö- ja upseerikouluttajana. Sodan jälkeen hän suoritti tutkinnot psykologiasta ja sosiaalialalta ja työskenteli jonkin aikaa sosiaalityöntekijänä. Jo poikavuosinaan taitavaksi myyjäksi osoittautunut Cornfeld siirtyi sosiaalialalta sijoitusbisnekseen, muutti Ranskaan ja ryhtyi sijoitusrahasto-osuuksien myyjäksi.


title: Bernard Cornfeld

text: Cornfeld kaupitteli osuuksia Jack Dreyfusin perustamasta Dreyfus Fund -rahastosta vuodesta 1955 lähtien. Perustamansa Overseas Investors Servicesin kautta Cornfeld aluksi markkinoi Dreyfus Fundia.


title: Bernard Cornfeld

text: Myöhemmin International Overseas Services (IOS) oli suuryritys ja Cornfeldin rahastorakennelman ydin, jolle veronkierto ja lakien luova tulkinta eivät olleet vieraita. IOS rahasti asiakkaitaan tehokkaasti erilaisilla palkkioilla, jotka saattoivat nousta 20:een prosenttiin sijoituksen arvosta. Asiakkaiden varoja sijoitettiin ulkopuolisten kohteiden ohella myös IOS:n omiin tuotteisiin, mikä lisäsi sen tuottavuutta omistajille entisestään. Rahasto keräsi 1960-luvun lopulle mentäessä (silloisessa rahassa) 2,5 miljardin dollarin pääoman ja Cornfeld itse yli 100:n miljoonan dollarin (v. 2009 noin 600 miljoonaa dollaria) omaisuuden.


title: Bernard Cornfeld

text: IOS ajautui vaikeuksiin 1960-luvun lopulla ja perustaja Bernard Cornfeld sai potkut yhtiöstä vuonna 1970. Kirjassa "Miljoonahuijarit - suurpetkuttajien värikäs historia" Kari Nars kertoo, ettei Cornfeldia saatu huijauksista oikeuden eteen lukuun ottamatta hänen entisen yhtiönsä henkilökunnan ajamaa kannetta, jonka seurauksena hän sai 11 kuukauden vankilatuomion. Elämänsä lopulla hän asui Los Angelesin Beverly Hillsissä.


title: Baltšik

text: Baltšik () on Mustanmeren rannalla sijaitseva kaupunki Etelä-Dobrujan alueella Koillis-Bulgariassa.


title: Baltšik

text: Kaupungin vanha nimi, joka on peräisin antiikin Kreikan ajalta, on Dionysopolis. Baltšik sijaitsee 42 kilometriä koilliseen lähialueen suurimmasta kaupungista Varnasta, jossa on myös Baltšikin lähin lentoasema. Vuoden 2009 lopussa Baltšikissa asui 12 196 asukasta, joista suurin osa oli bulgarialaista alkuperää. Lento Helsinki-Vantaan lentoasemalta Varnan lentoasemalle kestää noin kaksi tuntia ja 40 minuuttia.


title: Santeri Dahlström

text: Santeri (Alexander) Dahlström (7. toukokuuta 1859 Viitasaari – 15. kesäkuuta 1913 Lempäälä) oli suomalainen lyseon lehtori. Dahlström oli mukana valokuvaajana 1882–1883 Suomen polaariretkikunnan havaintojen teossa Sodankylässä.


title: Santeri Dahlström

text: Dahlströmin vanhemmat olivat rovasti Alexander Dahlström (1797–1862) ja Kristina Maria Petrelius. Hän pääsi ylioppilaaksi Jyväskylän lyseosta 1880 ja valmistui Helsingin yliopistosta filosofian kandidaatiksi 1885 ja maisteriksi 1890.


title: Santeri Dahlström

text: Dahlström toimi Oulun lyseon matematiikan ja fysiikan lehtorina 1905–1913. Hän toimi myös Oulun kauppakoulun rehtorina ja Oulun kaupunginvaltuuston puheenjohtajana.


title: Allison Tolman

text: Allison Tolman (s. 18. marraskuuta 1981 Houston, Texas, Yhdysvallat) on yhdysvaltalainen näyttelijä. Hänet tunnetaan parhaiten Molly Solversonin roolistaan televisiosarjassa "Fargo", josta hän sai Emmy-ehdokkuuden parhaasta naissivuosasta minisarjassa tai televisioelokuvassa.


title: E. W. Blom

text: Erik William Blom (17. toukokuuta 1857 Heinävesi – 25. toukokuuta 1907 Padasjoki) oli suomalainen luonnontieteiden opettaja. Blom oli mukana kasvitieteilijänä 1882–1883 Suomen polaariretkikunnan havaintojen teossa Sodankylässä.


title: E. W. Blom

text: Blomin vanhemmat olivat kappalainen, runoilija Erik Johan Blom ja Johanna Lovisa Blom. Hän pääsi ylioppilaaksi Jyväskylän lyseosta 1876 ja valmistui Helsingin yliopistosta filosofian kandidaatiksi 1885.


title: E. W. Blom

text: Blom toimi luonnontieteiden ja matematiikan opettajana eri oppikouluissa 1881–1892. Hän oli Elisenvaaran maanviljelyskoulun luonnontieteiden opettajana vuodesta 1897 ja Verhon koulutilan opettajana Padasjoella vuodesta 1905 alkaen.


title: Uno B. Roos

text: Uno Brynolf Roos (19. huhtikuuta 1862 Vehmaa - 14. helmikuuta 1923 Turku) oli suomalainen lyseon lehtori. Roos oli mukana 1883-1884 Suomen polaariretkikunnan havaintojen teossa Sodankylässä.


title: Uno B. Roos

text: Roosin vanhemmat olivat nimismies ja henkikirjoittaja Karl Didrik Roos ja Augusta Elisabet Fredriksson. Hän pääsi ylioppilaaksi Turun lyseosta 1879 ja valmistui Helsingin yliopistosta filosofian kandidaatiksi 1887 ja maisteriksi 1890.


title: Uno B. Roos

text: Roos toimi Turun ruotsalaisen lyseon matematiikan ja luonnonopin kollegana, sittemmin lehtorina vuodesta 1904 alkaen.


title: Play Hard

text: Play Hard on ranskalaisen DJ-tuottaja David Guettan kappale, joka sisältää Ne-Yon ja Akonin esittämiä sanoja. Se julkaistiin hänen uudelleenjulkaistulta "Nothing But the Beat" -studioalbumilta. Kaikki kolme artistia sanoittivat kappaleen Frédéric Riestererin ja Giorgio Tuinfortin kanssa, jotka myös tuottivat kappaleen Guettan kanssa. Kappale sisältää samanlaisuuksia vuonna 1999 julkaistusta Alice DeeJayn eurodance-kappaleesta ”Better Off Alone”. "Play Hard" saavutti Britannian singlelistan kuudennen sijan, jonka myötä kappaleesta tuli artistin neljästoista kyseisellä listalla kymmenen parhaan joukkoon päässyt single. Kappale sijoittui myös monissa muissa valtioissa neljänkymmenen parhaan joukkoon.


title: Play Hard

text: Guetta ilmoitti Twitterissä lyhyesti ennen singlen julkaisua, että hän on suunnitellut julkaisevansa editoidun version "Play Hardista" seuraavana singlenä hänen "Nothing But the Beat 2.0" -albumilta, joka teki siitä kokonaisuudessaan hänen "Nothing But the Beat" -kokonaisuuden yhdeksännen singlejulkaisun.


title: Play Hard

text: Akonin esittämät sanat sanoitettiin ja tuotettiin Sonic Vista Studiosilla Ibizassa, Espanjassa heinäkuussa 2012.


title: The Green Hornet

text: The Green Hornet on vuonna 2011 ensi-iltansa saanut yhdysvaltalainen Michel Gondryn ohjaama humoristinen toimintaelokuva. Se perustuu 1930-luvun alkuperäiseen radiokuunnelman hahmoon Green Hornet (suom. Vihreä herhiläinen). Elokuva on oikeastaan toisinto vuosina 1966–1967 tehdystä samannimisestä tv-sarjasta, jossa sankarikaksikkoa näyttelivät Van Williams ja Bruce Lee.


title: The Green Hornet

text: Elokuva kertoo isänsä mediaimperiumin perivästä hemmotellusta nuoresta miehestä, joka löytää elämälleen suunnan naamioituna supersankarina. Hän on "Daily Sentinelin" uusi toimitusjohtaja, joka öisin naamioidun kumppaninsa kanssa taistelee rikollisuutta vastaan Los Angelesin kaduilla.


title: The Green Hornet

text: Supersankarihahmon elämästä kertovaa elokuvaa alettiin suunnitella jo 1990-luvulla, mutta se ei koskaan edennyt käsikirjoitusvaihetta pidemmälle. Gondry oli jo tuolloin valittu ohjaajaksi, ja rooleja varten olivat allekirjoittaneet kokonaan eri näyttelijät. Pääosaa oli tarjottu alun perin George Clooneylle ja Mark Wahlbergille. Katon rooliin kaavaillun Jet Lin siirtyminen muihin projekteihin keskeytti elokuvan tuotannon jälleen vuonna 2000. Lisäksi studiot kuten Paramount Pictures, Columbia Pictures ja Miramax kilpailivat tuotantosopimuksesta, ja käsikirjoittajat vaihtuivat yksi toisensa jälkeen työn jäädessä kesken. Vuonna 2004 Kevin Smith palkattiin käsikirjoittamaan ja ohjaamaan elokuva, mutta tämä oli kuitenkin epäuskoinen lajityypin suhteen. Pääosaan pyydettiin tuolloin Jake Gyllenhaalia. Elokuvan teko venyi vielä kuudella vuodella, kun Smith vetäytyi projektista ja tuottaja Neal Moritz yritti vielä vuonna 2007 hankkia Green Hornet-hahmolle elokuvaoikeudet. Lopulta kanadalainen koomikko ja näyttelijä Seth Rogen palkattiin toiseksi käsikirjoittajaksi, tuottajaksi sekä pääroolin esittäjäksi. Kuvaukset saatiin lopulta käyntiin kesällä 2010, kun toinen pääosanäyttelijä vaihdettiin. Osittain tästä syystä elokuva oli myös erittäin kallis. Sen tuotantobudjetti oli 120 miljoonaa Yhdysvaltain dollaria.


title: The Green Hornet

text: Elokuva kuvattiin pääosin Los Angelesissa, Kaliforniassa sekä Sony Picturesin studioilla Culver Cityssä.


title: The Green Hornet

text: "The Green Hornet" sai sekä hyviä että huonoja arvosteluja, ja mm. Rotten Tomatoes antoi sille pisteet 5.2/10. Kriittisistä arvioista huolimatta kalliiksi tullut elokuva menestyi taloudellisesti suhteellisen hyvin.


title: Rakkaus on kuolemaksi

text: Rakkaus on kuolemaksi () on vuonna 1949 ensi-iltansa saanut norjalainen draamaelokuva. Se perustuu Arve Moenin samannimiseen romaaniin vuodelta 1948. Elokuva kertoo seurapiirinaisen Sonjan (Riiser-Larsen) ja automekaanikon Erikin (Wiese) välisestä avioliiton ulkopuolisesta suhteesta.


title: Rakkaus on kuolemaksi

text: Elokuva oli ohjaaja Edith Carlmarin esikoisohjaus.


title: Operaatio Suojaava reuna

text: Operaatio Suojaava reuna (; , 'Operaatio Luja kallio') on Israelin Gazaan vuonna 2014 tekemä ilma- ja maahyökkäys. Israel pyrki hyökkäyksellään tuhoamaan palestiinalaistaistelijoiden hyökkäystunneleita ja sotilasraketteja. Operaatio alkoi ilmapommituksilla 8. heinäkuuta ja maahyökkäys alkoi 17. heinäkuuta. 2. elokuuta mennessä israelilaiset olivat tappaneet 1 650 palestiinalaista ja palestiinalaiset 66 israelilaista. Suurin osa palestiinalaisista kuolleista oli siviilejä, mutta vielä suurempi osa israelilaisista sotilaita. Israel kiisti siviiliuhrien suuren määrän. YK:n turvallisuusneuvosto vaati taistelujen lopettamista välittömästi. Israel kärsi sodassa selvästi suuremmat tappiot kuin edellisessä Gazan sodassa.


title: Operaatio Suojaava reuna

text: Jo muutamaa kuukautta aiemmin sopuun päässeet Hamas ja Fatah sopivat keskenään Palestiinan yhteishallinnosta 2. kesäkuuta 2014. Israel vastusti sitä, että Fatah siirtyi Hamasin kanssa avoimemmin Israelia vastaan. Israel tuomitsi uuden hallituksen terrorismia edistäväksi. Yhteishallinnosta huolimatta Gaza jäi käytännössä Hamasille. 12. kesäkuuta 2014 siepattiin ja surmattiin kolme liftimatkalla ollutta israelilaista nuorta. Tapaus sattui Israelin miehittämällä alueella lähellä Hebronia, missä on eräs laittomana pidetty Israelin siirtokunta. Israelin pääministeri Netanjahun mielestä teko oli Hamasin syytä, ja pidätti Länsirannalla satoja johtavia Hamasin jäseniä. Viisi palestiinalaista kuoli pidätyksissä. Hamas kiisti olleensa sieppausmurhien takana. Israelin ulkoministeri Avigdor Liberman ilmoitti 29. kesäkuuta harkitsevansa Gazan valtausta uudelleen vastauksena rakettituleen Gazasta. ja teki Gazaan ensimmäisen ilmaiskun jo seuraavana päivänä. Israel kiihdytti operaatiotaan 7. heinäkuuta ja julisti sodan virallisesti 8. heinäkuuta.


title: Operaatio Suojaava reuna

text: Israel kertoi etsivänsä ja tuhoavansa hyökkäyksen avulla raketteja ja varsinkin tunneleita. Israelilaisten mukaan Hamas käyttää tunneleita hyökätäkseen Israelin puolelle. Oikeusministeri Tzipi Livni ilmoitti 22. heinäkuuta 2014, että maa ei suostu tulitaukoon ennen kuin kaikki tunnelit on tuhottu. 28. heinäkuuta Israel julkisti videokuvaa Nir Amin kylän lähellä sijaitsevasta tunnelista, jonka suuaukko oli 650 metriä rajalta. Tunnelissa oli useita suuaukkoja, joista lähimmän sotilaat löysivät 300 metrin päästä kylästä. Tunneli kulki 13 metrin syvyydessä ja sen seinät oli vahvistettu betonilaatoin. Tunnelissa oli sähkövalo ja sen pohjalla kulkivat kiskot, joita käytettiin rakennusvaiheessa irtomaan poiskuljettamiseen. Tunneli tullaan tuhoamaan räjäyttämällä. Osa Israelin armeijan Gazasta löytämistä tunneleista johti Israelin puolelle rajaa. Palestiinalaistaistelijat olivat yrittäneet siirtyä Israelin puolelle tunneleita käyttäen ainakin neljästi. Israel sanoi löytäneensä 23 tunnelia, joista kuusi oli jo tuhottu. 28. heinäkuuta mennessä. Israelin armeijan tiedottajan mukaan kunkin tunnelin rakentaminen on kestänyt vuodesta kolmeen vuotta ja maksanut satoja tuhansia dollareita.


title: Operaatio Suojaava reuna

text: Israelin tarkoituksena on Gazassa ja Länsirannalla ”leikata ruohoa”, eli kitkeä sitä vastustavasta aseellisesta vastarinnasta pahin terä pois. Toisaalta Israel ei halua tuhota Hamasia, koska sen tilalle nousisi vielä jyrkempiä islamisteja. Näin Israel on valinnut Gazassakin konfliktin jatkamisen ”säästöliekillä”.


title: Operaatio Suojaava reuna

text: Sodan syyksi sanottiin myös pääministeri Benjamin Netanjahun halu esiintyä voimakkaana palestiinalaisten vastustajina, jotta hänen Likud-oikeistoryhmänsä voittaisi seuraavat vaalit. Vuoden 2014 Gazan sodan syiksi on nähty myös Israelin hallituksen halu estää palestiinalaisia saamasta YK-edustusta.


title: Operaatio Suojaava reuna

text: Toisaalta Hamasin vaikea asema nähtiin sodan yhdeksi syyksi. Hamas oli hylännyt entiset liittolaisensa Iranin ja Syyrian, koska arabikeväässä nousi Egyptissä valtaan Muslimiveljeskunta. Kun Muslimiveljeskunta luhistui, uusi sotilashallitus sinetöi uudestaan Gazan saarron. Tällöin Hamasin oli sotimalla näytettävä, että on voimatekijä ahdingostaan huolimatta. Hamas pyrki Israelia terrorisoimalla purkamaan Gazan saarron.


title: Operaatio Suojaava reuna

text:
Israel aloitti operaationsa ilmapommituksilla 8. heinäkuuta ja tehosti operaatiotaan maahyökkäyksellä 17. heinäkuuta vuonna 2014. Israel kehotti 12. heinäkuuta Pohjois-Gazan asukkaita lähtemään kodeistaan. Tuhannet pakenivatkin Pohjois-Gazasta.
Hamas vastasi Israelin hyökkäykseen ampumalla raketteja Israeliin ja yrittämällä tehdä sinne yksittäisiä kommandoiskuja mm. tunnelien kautta. Hamas julisti sodan alussa myös israelilaissiviilit rakettitulen kohteeksi.


title: Operaatio Suojaava reuna

text: Israel torjui joitain raketteja Rautakupoli-ohjuspuolustusjärjestelmällään. Israel ei suostunut keskeyttämään hyökkäystään mm. YK:n pyynnöstä huolimatta. Hamas ei suostunut ainakaan yhteen Israelin esittämään tulitaukoon.


title: Operaatio Suojaava reuna

text: Israel pyrki iskemään ilmasta muun muassa Hamas-johtajien koteihin. 24. heinäkuuta alkoivat Ramallahissa Länsirannalla protestit, jonka kokoisia ei oltu nähty sitten vuoden 2005..


title: Operaatio Suojaava reuna

text: Yhdysvaltain ulkoministeri John Kerry yritti saada kestävän tulitauon aikaan. Israel suostui 12 tunnin tulitaukoon 26. heinäkuuta 2014, mutta sanoi vastaavansa jos terroristit yrittäisivät käyttää tulitaukoa hyväkseen. Israel ilmoitti jatkavansa humanitaarista tulitaukoa 24 tunnilla 27. heinäkuuta puolille öille asti, mutta Hamas ei tähän suostunut, vaan jatkoi yksipuolisesti sotatoimia ampumalla raketteja välittömästi alkuperäisen tulitauon päätyttyä Israeliin. Koska Hamas jatkoi iskuja välittömästi tulitauon päättymisen jälkeen, surmaten israelilaisia, perui Israel tulitauon jatkumissuunnitelmansa ja jatkoi iskuja Gazaan. Muutama tunti Israelin vastaiskujen jälkeen Hamas ilmoitti suostuvansa vuorokauden mittaiseen tulitaukoon, joka alkaisi sunnuntaina kahdelta, ennen muslimien kolmipäiväistä Id al-fitr -juhlapyhää, joka on viikon alkupuolella. Kun Israelin pääministeri Benjamin Netanjahulta kysyttiin Israelin suostumisesta tulitaukoon hän vastasi: "Hamas ei hyväksy edes omaa tulitaukoaan, se jatkaa tulittamista meitä kohti nytkin."


title: Operaatio Suojaava reuna

text: Perjantaiaamuna 1. elokuuta osapuolet aloittivat kolmen vuorokauden mittaiseksi tarkoitetun tulitauon, joka ehti kuitenkin kestää vain tunteja, kun kahden israelilaissotilaan kuolemaan ja yhden katoamiseen johtanut välikohtaus Etelä-Gazassa sai Israelin iskemään alueelle. Tulituksessa sai surmansa kymmeniä ihmisiä. Tuoreeltaan sekä Israel, että Hamas syyttivät toisiaan ensimmäisestä sopimusrikkeestä. Sekä YK:n pääsihteeri Ban Ki-moon, että Yhdysvaltain presidentti Barak Obama pitivät palestiinalaisia tulitaukosopimuksen rikkojina ja syyttivät Hamasia kyvyttömyydestä uskottavasti edustaa palestiinalaisosapuolta.


title: Operaatio Suojaava reuna

text: 2. elokuuta Israel alkoi vetää maajoukkojaan pois Gazasta. Israelin asevoimien mukaan se oli saanut tuhottua jo lähes kaikki tunnelit ja Gazan pohjoisosien olevan paenneille palestiinalassiviileille turvallisia palata. Netanjahu sanoi Israelin operaation siirtyvän tunnelien tuhoamisen jälkeen ”uuteen vaiheeseen”, mutta ilmoitti samalla Israelin olevan valmis jatkamaan sotilasoperaatiota tarvittaessa täydellä voimalla tunnelien tuhoamisen jälkeenkin. Hän toivoi kansainvälisen yhteisön auttavan Gazan jälleenrakentamisessa.


title: Operaatio Suojaava reuna

text: 2. elokuuta mennessä sodassa oli ihmisoikeusjärjestöjen mukaan kuollut yli 1 700 palestiinalaista, joista näiden mukaan ainakin 80 prosenttia oli ollut siviilejä. Israelin tappiot olivat 67 sotilasta ja kolme siviiliä. Israel kiisti siviiliuhrien osuuden sanoen palestiinalaisuhreista puolet olleen taistelijoita..


title: Operaatio Suojaava reuna

text:
12 ensimmäisen taistelupäivän aikana ainakin 2 000 palestiinalaista haavoittui. YK:n mukaan noin 100 000 ihmistä pakeni sotaa Gazan sisällä. Hyökkäys aiheutti laajaa aineellista tuho Gazassa ja Hamasin vastatulitus vain vähäistä Israelissa.
Israelia arvosteltiin runsaasti siviiliuhreja tuottavista hyökkäyksistä. Gazalaiset väittivät Israelin valinneen siviilit kohteikseen.
Eräässä tapauksessa Israelin armeija iski ilmasta YK:n ylläpitämään kouluun, jolloin
15 kuoli, muun muassa YK:n henkilökuntaa. Samassa yhteydessä YK:n edustaja kertoi rutiinitarkastuksessa löytyneen 20 Hamasin rakettia YK:n pitämän koulun tiloista. YK:n pääsihteeri Ban Ki-moon piti rakettien löytymistä hälyttävänä ja niiden säilytyksen vaarantavan lapset ja muut turvaa etsivät.


title: Operaatio Suojaava reuna

text: Israelissa taas syytettiin gazalaisia kiihtyneen rakettitulen ja hyökkäystunnelien teon lisäksi nyt muun muassa lapsien käyttämisestä ihmiskilpinä ja aseiden säilyttämisestä moskeijoissa, sairaaloissa ja kouluissa.YK:n alainen UNRWA-järjestö kertoi, että heidän tiloissaan on säilytetty Hamasin raketteja.


title: Operaatio Suojaava reuna

text: Netanjahu valitti siviiliuhreja sunnuntaina 20. heinäkuuta, jota pidettiin sodan siihen asti verisimpänä päivänä, jolloin yli 80 palestiinalaista ja 13 israelilaissotilasta kuoli. Maasodan edetessä yhä enemmän myös israelilaissotilaita kuoli , minkä uskottiin osaltaan luovan paineita tulitauolle. Hamasin varajohtaja Ismail Haniyeh vaati tuliteon ehdoksi Israelin hyökkäyksen ja Gazan saarron lopettamista, uhaten muuten jatkaa israelilaistan tappamista.


title: Operaatio Suojaava reuna

text: Israelin väestö tuki Gazan sotaa ennenäkemättömän yksimielisesti, vaikka kriitikoita löytyikin muun muassa vasemmistosta, rauhanliikkeestä ja Israelin arabien parista. Israelin pääministeri Netanjahu sanoi, ettei ulkomainen painostus keskeytä operaatiota. Israelissa suurin osa väestöstä kannatti Gazan sotaa varsinkin juutalaisten keskuudessa. Monikaan ei halunnut tai uskaltanut arvostella sotaa vakavana uhkana pidettyä Hamasia vastaan. Sotapolitiikan vastustajia ahdisteltiin. Myöskään israelilaiset eivät yleensä pitäneet armeijansa toimia ylimitoitettuina. Eritoten Etelä-Israelissa oltiin väsyneitä palestiinalaisten jatkuviin raketti-iskuihin, jotka juoksuttivat ihmisiä pommisuojiin. Siksi ihmiset tukivat hallituksen operaatiota. Tanskalaislehti "Kristeligt Dagbladin" artikkelin myötä internetissä levisi kuva ”Sderotin elokuvateatterista”, jossa noin 60–70 israelilaista oli piknikillä mäellä lähellä Gazan rajaa katselemassa, taputtamassa ja hurraamassa, kun Israelin ilmavoimat pommittivat Gazaa. Mäki oli vaarallista aluetta. Sderot oli ollut pitkään intensiivisen rakettitulituksen kohteena, mikä on tehnyt kaupungin asukkaiden elämästä vaikeaa. "Uuden Suomen" mukaan kuvatoimisto EPA:n Sderotista välittämät kuvat eivät tue tanskalaislehden havaintoja yleisestä ilosta pommitusten aikana.


title: Operaatio Suojaava reuna

text: Valkoisen talon puhemies Josh Earnest tuomitsi erityisesti Hamasin rakettitulen.


title: Operaatio Suojaava reuna

text: Arabiliitto ja Yhdysvallat tukivat 15. heinäkuuta Egyptin tulitaukoesitystä. Hamas kuitenkin ilmoitti, ettei se ”aloita tulitaukoa ilman ’täyttä sopimusta’ Gazasta”.


title: Operaatio Suojaava reuna

text: YK:n turvallisuusneuvosto vaati taistelujen lopettamista.


title: Operaatio Suojaava reuna

text: Muun muassa Yhdysvallat ja Egypti etsivät neuvotteluratkaisua tulitauon aikaansaamiseksi.


title: Operaatio Suojaava reuna

text: YK:n turvallisuusneuvosto vaati 28. heinäkuuta alueelle välitöntä tulitaukoa humanitaarisen avun toimittamiseksi. Neuvosto vaatii erityisesti siviilikohteiden ja humanitaarista apua antavien kohteiden, mukaan lukien YK:n käyttämien rakennusten, kunnioittamista ja suojelemista.


title: Operaatio Suojaava reuna

text: Niin Euroopan unioni kuin Yhdysvallatkin ovat tuomitsivat 31. heinäkuuta Israelin kohtuuttoman voimankäytön siviilejä kohtaan. Bolivia on jopa luokitellut Israelin terroristivaltioksi.


title: Hangö-Pressen

text: Hangö-Pressen oli Hangossa vuosina 1908–1917 ilmestynyt ruotsinkielinen sanomalehti. Sen nimenä oli aluksi Hangö-Bladet ja vuosien 1914–1915 vaihteessa Hangö-Posten.


title: Hangö-Pressen

text: "Hangö-Bladet" perustettiin "Hangö"-lehden kilpailijaksi kunnallispoliittisen kärhämöinnin takia. Ensimmäisen maailmansodan aikana kenraalikuvernööri lakkautti sen saksalaisten kuvien ja kuvatekstien vuoksi. Lehden tilalle perustettiin aluksi näytenumeroina ilmestynyt "Hangö-Posten" ja sen jälkeen "Hangö-Pressen", joka sai ilmestymisluvan kesäkuussa 1915. "Hangö-Pressenin" julkaisuyhtiö osti syyskuussa 1917 "Hangön" yhtiön ja yhdisti lehdet toisiinsa. Yhdistetyn lehden nimeksi otettiin vanhempi "Hangö".


title: Hangö-Pressen

text: Lehti ilmestyi aluksi kolmesti, vuodesta 1909 lähtien neljästi ja vuodesta 1914 jälleen kolmesti viikossa. Sen päätoimittajina työskentelivät Max Hanemann (1908–1910), Gösta Moliis-Mellberg (1910–1912) ja Karl Himberg (1912–1917). Vastaavina toimittajina olivat Harald Ekholm (1915) ja F. Hanson (1915–1917).


title: Eteenpäin (Uusikaupunki)

text: Eteenpäin oli Uudessakaupungissa vuonna 1890 ilmestynyt sanomalehti.


title: Eteenpäin (Uusikaupunki)

text: Kauppias Johan Fredrik Holmström perusti "Eteenpäin"-lehden ruotsinkielisen "Nya Tagin" sisarlehdeksi. Linjaltaan se oli vanhasuomalainen ja kristillishenkinen. Kerran viikossa ilmestyneen lehden toimittajana työskenteli J. A. Cederberg.


title: Digitaalinen fysiikka

text: Digitaalinen fysiikka on fysiikassa ja kosmologiassa sarja teoreettisia näkökantoja, jotka pohjatuvat siihen olettamukseen, että universumi on pohjimmiltaan kuvailtavissa informaatiolla ja on siksi laskettavissa.


title: Oulun eteläisen voutikunnan tuomiokunta

text: Oulun eteläisen voutikunnan tuomiokunta oli 1762–1776 toiminnassa ollut kihlakunnantuomarin virka-alue. Se kuului aluksi Turun hovioikeuspiiriin ja siirrettiin Vaasan hovioikeuspiiriin 1776, kun vastaperustetun hovioikeuden oikeuspiiri määrättiin. Tuomiokunta muodostettiin Pohjois-Pohjanmaan tuomiokunnan kahtiajaossa 21. kesäkuuta 1762. Toinen uusi tuomiokunta oli Oulun pohjoisen voutikunnan tuomiokunta. Oulun eteläisen voutikunnan tuomiokuntaan kuuluivat seuraavat pitäjät:


title: Oulun eteläisen voutikunnan tuomiokunta

text: Kuninkaallisella julistuksella määrättiin 28. kesäkuuta 1776 tämän tuomiokunnan seuraajaksi Pohjanmaan keskiosan tuomiokunta.


title: Solida Savolainen

text: Solida Savolainen (alk. Rönngren, 1836 Kuopio – ?) oli suomalainen näyttelijä. Hän kuului Suomalaisen Teatterin varhaisimpaan näyttelijäkaartiin.


title: Solida Savolainen

text: Savolainen oli värjärimestarin tytär. Hän liittyi Suomalaiseen Teatteriin vuonna 1872 ja jätti sen 1881. Hänen kerrotaan tulkinneen melko "yksitoikkoisesti" ämmärooleja sekä emäntäpiikoja. Lavalla hän käytti savon murretta. Savolaisen rooleista merkittävimpiä olivat Martta (näytelmässä "Nummisuutarit"), Viarda-eukko ("Preciosa") ja Muori Fadet ("Sirkka").


title: Olga Gummerus-Ehrström

text: Olga Elisabet Gummerus-Ehrström (16. syyskuuta 1876 Helsinki – 20. tammikuuta 1938 Helsinki) oli monipuolinen suomalainen taidemaalari. Hän syntyi esikoisena perheen kahdeksasta lapsesta, joista kuusi eli aikuisikään asti. Äiti Olga Elisabet o.s. Krook oli tytön syntyessä 25-vuotias ja isä Herman Erik Gummerus vaimoaan 10 vuotta vanhempi. Isä oli valmistunut Zürichin polyteknisestä korkeakoulusta ja työskenteli Suomen valtion rautateillä ratainsinöörinä Pietarissa. Perhe muutti isän töiden perässä Pietarista Helsinkiin 1878, jolloin perheeseen oli syntynyt myös poika Herman Gregorius jouluaattona 1877. Vaasaan perhe muutti vuonna 1883, jolloin perheen pää oli saanut ylennyksen Vaasan-radan liikennetirehtöörin apulaiseksi ja Alavuden–Vaasan rataosan ratainsinööriksi.


title: Olga Gummerus-Ehrström

text: Olga aloitti opiskelunsa 16-vuotiaana Ateneumissa Suomen taideyhdistyksen piirustuskoulussa vapaaoppilaana 1892, samana syksynä, jolloin hänen isänsä kuoli vain 51-vuotiaana. Hänen opettajinaan olivat mm. kuvanveistäjä Carl Jahn sekä taidemaalarit Elin Danielson, Helene Schjerfbeck ja Albert Gebhard. Hänelle on merkitty päästötodistuksen saantiajaksi 16.10.1896, mutta ilmeisesti hän opiskeli vielä seuraavan lukuvuoden Ateneumissa. Opinnoissaan hän menestyi erinomaisesti ja sai useana vuonna rahallisia palkintoja ahkeruudestaan. Hän jatkoi opintojaan Pariisissa, missä hän myös tutustui mieheensä Eric Ehrströmiin. Suomeen he palasivat joko 1901 tai 1902.


title: Olga Gummerus-Ehrström

text: Olga osallistui useisiin näyttelyihin ja käytti myös nimimerkkiä Olli Ehrström. "Olli"-nimimerkkiä hän käytti jo opiskeluaikanaan, joka on toisinaan ollut kirjoitettuna "Ollie" tai "Alli", välillä myös virheellisesti kirjoitettuna Alice. Nämä nimimerkit aiheuttivat sekaannusta erityisesti lehdissä kirjoitettuna ja välillä Olli Ehrström mainittiin lupaavana miestaiteilijana. Valmistuttuaan Ateneumista Olga matkusti jatkamaan opintojaan Pariisiin, jossa Olga tutustui mieheensä Eric O. W. Ehrströmiin; hän auttoi tätä erityisesti vuoden 1927 jälkeen, kun tämä oli onnettomuudessa menettänyt oikean kätensä. Pariskunnan ainoa tiedetty yhteinen projekti olivat Forssan kirkon lasimaalaukset. Pari sai kaksi lasta, jotka kuitenkin kuolivat.


title: Olga Gummerus-Ehrström

text: Olga oli lahjakas ja monipuolinen taiteilija, joka teki kuvituksia, mutokuvia ja lasimaalauksia. Hän oli myös miehensä kanssa arkkitehtitoimisto Gesellius, Lindgren & Saarisen luottoavustaja. Pariskunta asui enimmäkseen Helsingissä ja muutamia vuosia Hvitträskissä Kirkkonummella, ja jotkin rakennuksen lasimaalauksista ovat hänen käsilaansa, esimerkiksi Kilpakosijat (1904–05), samoin kuin Forssan kirkon lasimaalaukset.


title: Etelä-Pohjanmaan tuomiokunta

text: Etelä-Pohjanmaan tuomiokunta oli Turun hovioikeuspiiriin kuulunut kihlakunnantuomarin virka-alue 1680–1777. Vuonna 1680 tapahtuneessa tuomioistuinlaitoksen uudistustyössä Pohjanmaan tuomiokunta jaettiin kahtia ja muodostettiin Pohjois-Pohjanmaan tuomiokunta ja Etelä-Pohjanmaan tuomiokunta. Vuonna 1685 Pohjanmaan keskiosaan nimitettiin kolmas tuomari, Henrik Kluwensick, mutta hän ei koskaan ryhtynyt hoitamaan virkaansa, joten tuomiokuntajakokin säilyi ennallaan. Vuoden 1680 tuomiokirjan mukaan Etelä-Pohjanmaan tuomiokuntaan kuuluivat seuraavat pitäjät:


title: Etelä-Pohjanmaan tuomiokunta

text: Isonvihan (1713–1721) aikana tuomiokunnassa pidettiin viimeiset käräjät ennen keskeytystä todennäköisesti loppuvuodesta 1713 ja oikeudenkäyntitoiminta aloitettiin uudelleen lokakuussa 1721. Pikkuvihan (1742–1743) aikana käräjiä pidettiin häiriintymättä.


title: Etelä-Pohjanmaan tuomiokunta

text: Vuoden 1777 järjestelyssä Etelä-Pohjanmaan tuomiokunnan seuraajaksi määrättiin Pohjanmaan eteläinen tuomiokunta.


title: Toul

text: Toul on kunta Pohjois-Ranskassa Meurthe-et-Mosellen departementissa Lorrainen alueella. Toul tunnettiin kaupunkina jo antiikin Rooman aikaan. Kaupunki on ollut myös varuskuntakaupunki, ja sen linnoitukset ovat edelleen nähtävyyksiä. Kaupungin tärkein nähtävyys on kuitenkin Saint-Étiennen katedraali ("Cathédrale Saint-Étienne de Toul").


title: Vändåtvuori

text: Vändåtvuori on luonnonreservaatti Ruotsissa 50 km Örnsköldsvikin kaupungista luoteeseen. Reservaatti perustettiin vuonna 1989 ja kattaa 3 km alueen. Vanhimmassa Vändåtin metsässä esiintyy hyvin harvinainen kovakuoriaislaji, korpikolva, "Pytho kolwensis", joka kuuluu sukuun Pythidae. Metsässä on myös sarvijääriä, "Northornina muricata".


title: Vändåtvuori

text: Nimen Vändåt alkuperä ei ole tiedossa.


title: Frank Casañas

text: Yennifer Frank Casañas Hernández (s. 18. lokakuuta 1978) on kuubalaissyntyinen kiekonheittäjä, joka edustaa nykyisin Espanjaa. Hän edusti vuoteen 2008 asti Kuubaa. Casañasin ennätys on vuonna 2009 Quinta do Anjossa heitetty 67,91. Vuonna 1996 hän voitti pronssia nuorten MM-kisoissa Sydneyssä tuloksella 54,86, silloin vielä Kuuban heittäjänä. Aikuisten tasolla hänen paras saavutuksensa on Espanjan riveissä ensimmäisessä arvokisassaan kesäolympialaisissa 2008 Pekingissä saavuttamansa viides sija loppukilpailussa tuloksella 66,49. Vuoden 2012 kesäolympialaisissa Lontoossa Casañas selviytyi myös finaaliin, tuolloin sijoitus oli seitsemäs.


title: Flirey

text: Flirey on kunta Pohjois-Ranskassa Meurthe-et-Mosellen departementissa Lorrainen alueella. Kaupunki tuhoutui täydellisesti ensimmäisen maailmansodan taisteluissa.


title: José Carlos Moreira

text: José Carlos Gomes Moreira (s. 28. syyskuuta 1983 Codó, Brasilia) on brasilialainen pikajuoksija, joka kilpailee 100 metrillä. Hänen ennätyksensä on vuonna 2009 São Paulossa juostu 10.15. Moreira on kaksinkertainen Etelä-Amerikan mestari 4×100 metrin viestistä vuosilta 2005 ja 2013. Vuoden 2009 Etelä-Amerikan mestaruuskisoissa Moreira voitti pronssia 100 metriltä ajalla 10.49. Hän on 172 senttimetriä pitkä ja painaa 76 kiloa. Vuoden 2008 kesäolympialaisissa Pekingissä Moreiran ankkuroima Brasilian pikaviestijoukkue sijoittui neljänneksi.


title: Saat syttymään

text: Saat syttymään on suomalaisen muusikko ja lauluntekijä Lauri Tähkän "Hurmaan"-albumin ensimmäinen single, joka julkaistiin 16. elokuuta 2013. Samaan aikaan kappaleesta julkaistiin musiikkivideo, joka on kuvattu Helsingissä, Suomen Kansallisteatterissa. Videon on ohjannut Elias Koskimies. Single debytoi ilmestymisensä jälkeen Suomen virallisen latauslistan sijalla viisi.


title: Luettelo Viron pääministereistä

text: Tämä on luettelo Viron pääministereistä. Luettelo alkaa Viron ensimmäisestä itsenäisyydestä vuonna 1918, loppuu Viron neuvostomiehitykseen vuonna 1940 ja alkaa uudelleen Viron toisesta itsenäistymisestä vuonna 1991. Luettelossa ei ole Neuvosto-Viron tai Viron pakolaishallituksen pääministereitä. Luettelossa on myös Riigivanemit.


title: Backgränd

text: Backgränd on kyläryhmä Karjaan kaupungissa. Backgränd koostuu 13 kylästä: Backby, Kansbacka, Lågbacka, Brasby, Joddböle, Björnbollsta, Kasaby, Österby, Heimos, Bondby, Thorsböle, Päsarby ja Smedsby.


title: Wild Soul

text: Wild Soul on moldovalaisen laulajan Cristina Scarlatin kappale. O Melodie Pentru Europa 2014 -laulukilpailun voiton jälkeen se valittiin edustamaan Moldovaa Eurovision laulukilpailussa 2014 Tanskassa. Kappale esitettiin yhdentenätoista ensimmäisessä semifinaalissa ja sijoittui kuudennelletoista sijalle (viimeiseksi). Tämä on Moldovan huonoin sijoitus Eurovision laulukilpailussa.


title: Maybe (Valentina Monettan kappale)

text: "Maybe" on Valentina Monettan kappale. Se julkaistiin 14. maaliskuuta 2014. Se valittiin edustamaan San Marinoa Eurovision laulukilpailussa 2014, Tanskassa. Tämä oli Monettan kolmas osallistumisvuosi peräkkäin Eurovision laulukilpailussa. Italiaksi kappaleen nimi on 'Forse'.


title: Maybe (Valentina Monettan kappale)

text: Kappale sijoittui ensimmäisessä semifinaalissa kymmenenneksi ja pääsi finaaliin. Finaalissa se tuli sijalle 24.


title: Maybe (Valentina Monettan kappale)

text: Maybe (ESC Version) - EP


title: Jussi Juurikkala

text: Jussi Juurikkala (23. maaliskuuta 1926 Tuusula – 8. tammikuuta 2016 Vantaa) oli suomalainen diplomi-insinööri, kirjailija ja toimittaja.


title: Jussi Juurikkala

text: Juurikkala valmistui diplomi-insinööriksi Teknillisen Korkeakoulun koneenrakennusosastolta vuonna 1954. Hän toimi Lohjan katsastusalueen katsastusmiehenä vuosina 1951–1955, Korpivaara Oy:n huoltopäällikkönä vuosina 1955–1959, osastoinsinöörinä ilmavoimien esikunnassa vuosina 1962–1975 ja liikenneministeriön yli-insinöörinä vuosina 1975–1978. Sotilasarvoltaan Juurikkala oli insinöörieverstiluutnantti.


title: Jussi Juurikkala

text: Juurikkala toimi 1950-luvulta alkaen 1970-luvulle saakka Tekniikan Maailma -lehden auto- ja moottoripyörätoimittajana ja 1970-luvun lopulta lähtien vapaana kirjailijana ja toimittajana. Juurikkalalla oli 1970-luvulla keskeinen rooli museoajoneuvoja koskevan lainsäädännön synnyssä.


title: Jussi Juurikkala

text: Kansanedustaja, erityisopettaja Timo Juurikkala on Jussi Juurikkalan poika.


title: Suzy (laulaja)

text: Susana Guerra (s. 24. tammikuuta 1980), tunnetaan paremmin taiteilijanimellään Suzy, on portugalilainen laulaja. Hän edusti Portugalia vuoden 2014 Eurovision laulukilpailussa kappaleella ”Quero ser tua”, mutta jäi täpärästi finaalin ulkopuolelle sijoituttuaan ensimmäisessä semifinaalissa yhdenneksitoista.


title: Quero ser tua

text: Quero ser tua () on portugalilaisen laulajan Suzyn kappale. Se valittiin edustamaan Portugalia Eurovision laulukilpailussa 2014 Tanskassa, voitettuaan Festival da Canção 2014 -laulukilpailun. Se kilpaili ensimmäisessä semifinaalissa, jossa se sai 39 pistettä, jäi sijalle 11 eikä päässyt finaaliin.


title: Moj svijet

text: Moj svijet () on montenegrolaisen laulajan Sergej Ćetkovićin kappale. Se valittiin edustamaan Montenegroa Eurovision laulukilpailussa 2014 Kööpenhaminassa, Tanskassa.


title: Moj svijet

text: Kappale kilpaili ensimmäisessä semifinaalissa, jossa se sai 63 pistettä, sijoittui seitsemänneksi ja pääsi finaaliin. Finaalissa se sai 37 pistettä ja sijoittui sijalle 19.


title: Coming Home (Firelightin kappale)

text: "Coming Home" on maltalaisen folkyhtye Firelightin kappale, jolla se edusti Maltaa vuoden 2014 Eurovision laulukilpailussa Tanskan Kööpenhaminassa.


title: Coming Home (Firelightin kappale)

text: Kappale kilpaili Euroviisujen toisessa semifinaalissa, jossa se sijoittui yhdeksänneksi ja selviytyi finaaliin. Finaalissa kappale sijoittui 26. maan joukosta 23. sijalle.


title: Mei Feingold

text: Mei Feingold tai Mei Finegold (, s. 16. joulukuuta 1982) on israelilainen laulaja. Hänen uransa käynnistyi vuonna 2009 sijoittumisella kolmanneksi Kokhav Nolad 7 -laulukilpailussa, joka perustuu Idols-formaattiin. Hän edusti Israelia Eurovision laulukilpailussa 2014 kappaleella ”Same Heart”, mutta karsiutui semifinaalissa.


title: Same Heart

text: Same Heart on israelilaisen laulajan Mei Finegoldin kappale. Se valittiin edustamaan Israelia Eurovision laulukilpailussa 2014. Kappale lauletaan kahdella eri kielellä, englannilla ja heprealla. "Same Heart" sisältää vaikutteita Pop rockista ja EDM:stä.


title: Same Heart

text: Kappale jäi toisessa semifinaalissa sijalle 14 eikä päässyt finaaliin.


title: Same Heart

text: Euroviisuradio ESCRadio.comin 250 parhaan euroviisun äänestyksessä vuonna 2014 Same Hart saavutti sijan 27. Se oli ainoa kappale sadan parhaan joukossa, joka ei päässyt euroviisufinaaliin.


title: Lise Rønne

text: Lise Rønne (s. 1. marraskuuta 1978 Viborg, Tanska) on tanskalainen juontaja. Hän juonsi tanskan The X Factor ohjelmaa neljä kautta ja Dansk Melodi Grand Prix -kilpailun vuonna 2011. Rønne valittiin juontajaksi vuoden 2014 Eurovision laulukilpailulle yhdessä Nikolaj Koppelin ja Pilou Asbækin kanssa.


title: Nikolaj Koppel

text: Nikolaj Koppel (s. 6. maaliskuuta 1969, Gentofte, Tanska) on tanskalainen muusikko, toimittaja ja radiojuontaja.


title: Nikolaj Koppel

text: Koppel opiskeli Tanskan kuninkaallisessa musiikkikonservatoriossa ja toimi konserttipianistina vuosina 1998-2000. Tuon jälkeen hän aloitti musiikkijournalistin uran Danmarks Radio yleisradioyhtiössä ja myöhemmin editoijana Euroman-lehdessä. Vuonna 2005 hän toimi musikaalina Kööpenhaminan Tivolissa.


title: Nikolaj Koppel

text: Koppel toimi 2009 tuomarina tanskan Got Talent kilpailussa. Vuodesta 2010 hänet on kuultu Danmarks Radio Program 2 (DRP2) radiokanavalla. Koppel valittiin juontajaksi vuoden 2014 Eurovision laulukilpailulle yhdessä Lise Rønnen ja Pilou Asbækin kanssa.


title: Pilou Asbæk

text: Johan Philip ”Pilou” Asbæk (s. 2. maaliskuuta 1982 Kööpenhamina, Tanska) on tanskalainen näyttelijä. Hän tuli tutuksi Kasper Juulin roolista televisiosarjassa "Vallan linnake".


title: Pilou Asbæk

text: Vuonna 2010 Asbæk sai Berliinin elokuvajuhlien Shooting Stars Award -palkinnon.


title: Pilou Asbæk

text: Hänet valittiin juontajaksi vuoden 2014 Eurovision laulukilpailuun yhdessä Lise Rønnen ja Nikolaj Koppelin kanssa.


title: Pilou Asbæk

text: Asbæk on näytellyt Euron Greyjoyta televisiosarja Game of Thronesissa vuodesta 2016, sarjan kuudennesta tuotantokaudesta lähtien. Vuonna 2017 ilmestyneessä, Scarlett Johanssonin tähdittämässä Ghost in the Shell -scifielokuvassa hänellä oli miespäärooli Batouna, terrorisminvastaisen Osasto 9:n erikoissotilaana.


title: Pilou Asbæk

text: Asbækilla on päärooli Arto Halosen ohjaamassa ja käsikirjoittamassa elokuvassa The Guardian Angel, joka ilmestyy vuonna 2018. Elokuva on tositapahtumiin perustuva psykologinen trilleri, jonka keskiössä on Hypnoosimurha, Tanskassa vuonna 1951 sattunut kaksoismurhatapaus. Asbæk näyttelee Anders Olsenia, kööpenhaminalaista poliisia joka johtaa tapauksen tutkintaa.


title: Frank Jensen

text: Frank Jensen (s. 28. toukokuuta 1961) on tanskalainen sosiaalidemokraattinen poliitikko, joka on toiminut Kööpenhaminan ylipormestarina 1. tammikuuta 2010 lähtien. Jensen edustaa Sosiaalidemokraattista puoluetta.


title: Frank Jensen

text: Aiemmin Jensen on ollut Tanskan oikeusministerinä vuosina 1996–2001 ja tutkimusministerinä 1994–1996.


title: Romu

text: Romu tai ROMU voi tarkoittaa seuraavaa:


title: Taifuuni Rammasun

text: Taifuuni Rammasun oli vuoden 2014 taifuunikauden yhdeksäs nimetty myrsky.


title: Taifuuni Rammasun

text: Myrskyn vuoksi Filippiineillä kuoli ainakin 77 ihmistä ja Kiinassa kahdeksan, minkä lisäksi yli 100 000 kotia vaurioitui.


title: Väärät paperit

text: Väärät paperit () on vuonna 2013 ensi-iltansa saanut komediaelokuva, jonka pääosia näyttelevät Melissa McCarthy ja Jason Bateman. Elokuva kertoo identiteettivarkauden kohteeksi joutuvasta miehestä.


title: Väärät paperit

text: Denverissä, Coloradossa asuva liikemies Sandy Patterson saa selville, että vieras nainen käyttää hänen henkilöllisyyttään ja luottokorttiaan toisella puolella maata Floridassa. Koska paikallinen poliisi ei voi auttaa häntä ja hän uhkaa menettää työnsä, Sandy päättää lähteä itse etsimään ammattihuijarin käsiinsä tuodakseen hänet Denveriin. Sandyn lisäksi naista jahtaavat huumekartellin tappajat ja palkkionmetsästäjä.


title: Väärät paperit

text: Elokuvan identiteettivarkaan rooli oli aluksi kirjoitettu miehelle, mutta Jason Batemanin nähtyä "Morsiusneidot", jossa Melissa McCarthy esiintyy, hän vaati vastanäyttelijäkseen McCarthya.


title: Väärät paperit

text: Suomessa elokuva sai ensi-iltansa elokuvateattereissa 3. toukokuuta 2013, ja se keräsi teatterilevityksessä yli 24 000 katsojaa. Elokuvan televisioensi-ilta oli TV5:llä 15. lokakuuta 2016.


title: Väärät paperit

text: Internet Movie Databasen 100 000 käyttäjää ovat antaneet elokuvalle keskiarvon 5,7/10, ja 15 IMDb:n henkilökuntaan kuuluvaa keskiarvon 5,0. Arvosteluja keräävän Rotten Tomatoes -sivuston mukaan vain 19 % kriitikoista on antanut "Väärille papereille" positiivisen arvosanan keskiarvolla 4,1/10. Keräys perustuu 165 arviointiin. Metacritic on laskenut 41 arvostelusta elokuvalle painotetun keskiarvon 35/100.


title: Eric Nesterenko

text: Eric Nesterenko (s. 31. lokakuuta 1933 Flin Flon) on uransa päättänyt kanadalainen jääkiekkoilija. Hän on pelannut uransa aikana 1219 NHL-ottelua. Nesterenko pelasi keskushyökkääjänä ja tunnettiin hyvänä alivoimapelaajana.


title: Eric Nesterenko

text: Nesterenko pelasi NHL:ssä vuosina 1951-1956 Toronto Maple Leafsissä ja 1956-1972 Chicago Blackhawksissa. Vuonna 1972 hän toimi yhden kauden valmentajana Sveitsissä, mutta palasi Kanadaan ja pelasi 1973-1974 kauden WHA-joukkueessa Chicago Cougars. NHL-uransa Nesterenko pelasi 1219 ottelua tehden tehot 250+324=574. Hän voitti Stanley Cupin Blackhawksin riveissä vuonna 1961.


title: James Troisi

text: James Troisi (s. 3. heinäkuuta 1988 Adelaide, Australia) on australialainen jalkapalloilija, joka on pelannut kotimaansa lisäksi muun muassa Turkissa, Belgiassa ja Italiassa. Hän on kuulunut muun muassa italialaisseura Juventuksen pelaajistoon. Australian maajoukkueessa hän on pelannut 37 maaottelua ja tehnyt niissä viisi maalia vuodesta 2008 alkaen. Hän on pelipaikaltaan keskikenttäpelaaja mutta voi pelata myös hyökkääjänä.


title: Kingsley Coman

text: Kingsley Coman (s. 13. kesäkuuta 1996 Pariisi, Ranska) on ranskalainen jalkapalloilija, joka edustaa Saksan Bundesliigassa pelaavaa Bayern Müncheniä. Coman on pelannut juniorina US Sénart-Moissyssä ja Paris Saint-Germainissa. Hän on pelipaikaltaan hyökkääjä.


title: Uzo Aduba

text: Uzoamaka Nwaneka ”Uzo” Aduba (s. 10. helmikuuta 1981 Boston, Massachusetts) on yhdysvaltalainen näyttelijä. Hänet tunnetaan muun muassa Suzanne ”Crazy Eyes” Warrenin roolistaan televisiosarjassa "Orange Is the New Black", josta hänet palkittiin Emmyllä parhaasta naisvierailijasta komediasarjassa vuonna 2014 sekä parhaasta naissivuosasta draamasarjassa vuonna 2015. Aduba palkittiin roolistaan myös parhaan komediasarjan naisnäyttelijän sekä parhaan komediasarjan näyttelijäkokoonpanon SAG-palkinnoilla. Aduba sai roolistaan myös kaksi Golden Globe -ehdokkuutta.